title: Santiago Calatrava

text:
Calatrava on syntynyt 28. heinäkuuta 1951 Benimàmetissa Espanjan Valenciassa. Hänen äitinsä perhe Valls oli juutalaista alkuperää. Isänsä puolen sukunimi Calatrava on vanha aristokraattinen, keskiajalta periytyvä. Hänen alkuopintonsa tapahtuivat Valenciassa. Vuoden 1957 alussa hän opiskeli piirtämistä ja maalausta School of Applied Artissa. Vuonna 1964, kun kenraali Francisco Francon hallintokausi päättyi ja Espanja tuli avoimemmaksi muuhun Eurooppaan, hän meni vaihto-oppilaaksi Ranskaan. Vuonna 1968, lukion päättymisen jälkeen, hän opiskeli Ecole des Beaux Artsissa Pariisissa, mutta Pariisin ylioppilasmellakoiden takia palasi kotiin. Valenciassa löysi hän Le Corbusier’n arkkitehtuuria käsittelevän kirjan, joka vakuutti, että hän voisi toimia sekä arkkitehtinä että taiteilijana. Hän ilmoittautui jatkokoulutukseen Polytechnic University of Valenciaan arkkitehtuuria opiskelemaan. Hän sai arkkitehdin päättötodistuksen. Tämän jälkeen hän suoritti korkempia opintoja kaupungistumisesta. Yliopistoaikana hänellä oli projekteja opiskelutoverien kanssa. Hän julkaisi kansankieliset arkkitehtuuria koskevat julkaisut Valenciasta ja Ibizasta.
Vuonna 1975 hän kirjoittautui Swiss Federal Institute of Technologyyn Zürichissä, Sveitsissä toisen asteen koulutukseen valmistuen rakennusinsinööriksi. Vuonna 1981 hän suoritti tohtorin tutkinnon arkkitehtuurin osastolla. Hänen tutkimusaiheenaan oli kolmiulotteisten rakenteiden taipuisuus "The Pliability of three-dimensional structures." Calatrava kertoi elämäkertansa kirjoittajalle Philip Jodidiolle tästä vaiheesta: "Aloittaminen nollapisteestä oli hyvin vahvana minussa. Olin päättänyt laittaa syrjään kaiken, mitä olin oppinut arkkitehtikoulutuksessa sekä oppia piirtämään ja ajattelemaan insinöörimäisesti. Minua viehätti gravitaatiokysymys ja vakuutuin, että oli välttämätöntä aloittaa työ yksinkertaisilla muodoilla". Calatrava selitti, että sveitsiläinen insinööri Robert Maillart (1872-1940) vaikutti hänen töihinsä varsinkin 20:n vuosisadan alussa. Maillart opetti, että riittävä yhdistelmä voimaa ja massaa voi synnyttää tunteita.


title: Santiago Calatrava

text: Saatuaan tohtorinarvon 1981 Calatrava avasi oman toimiston Zürichissä. Hän suunnitteli näyttelyhallin, tehtaan, kirjaston ja kaksi siltaa, mutta niitä ei rakennettu. Vihdoin 1983 hän alkoi saada kasvavassa määrin toimeksiantoja teollisuus- ja liikennerakennuksien suunnitteluun ja toteuttamiseen. Hän suunnitteli ja rakensi Jakemin pakkahuoneen (Entrepôt Jakem), Münchwilenin tavaratalon Sveitsin Turgauhun, toisen tavaratalon Coesfeld-Letteen Saksassa, edelleen pääpostitoimiston Luzerniin Sveitsissä, bussikatoksen Saint Galliin Sveitsissä (1983–85) ja koulun katon Wohleniin Sveitsissä (1983–88). Sen jälkeen tuli merkittäviä projekteja: Luzernin rautatieaseman uusi halli (1983–89) ja sitten koko Zürich Stadelhofenin juna-asema Sveitsissä (1983–1990). Rautatieasemaan tuli useita hänen töittensä piirteitä; suorat linjat ja suorat kulmat ovat harvinaisia. Rautatielaiturit kaartoivat, kantavat pilarit olivat vinossa, modernit luolan muotoon valetut betonirakenteet raiteiden päällä. Rakenteisiin kuuluu pisaranmuotoisia kattoikkunoita, kaltevat ikkunapanelit antavat valoa vapaasti laitureille.


title: Santiago Calatrava

text: Vuosivälillä 1984–87 hän rakensi ensimmäisen siltansa, Bac de Roda Bridge, Barcelonaan Espanjassa. Tästä tuli ensimmäinen kansainvälinen läpimurto Calatravalle. Pyöräily- ja jalankulkusilta ylittää risteävän rautatielinjan. Silta on 128 metriä pitkä, sisältää kaksoiskaaret, joissa kaari ja tukivaijerit ovat kolmenkymmenen asteen kulmassa. Rakenteet ovat kevyet ja ilmavat, mistä tuli Calatravan tyylillinen signeeraus. Sillan ylempi osa, joka koostuu teräskaarista ja kaapeleista, on kevyt ja ilmava, kuten nauhojen verkko ankkuroituneena alhaalla massiivisiin teräsbetonitukiin ja graniittipilareihin. Hänen seuraava siltansa, Puente del Alamillo (1987–1992) Espanjan Sevillassa, oli jopa edellistä vaikuttavampi ja sementoi Calatravan maineen. Silta rakennettiin osana vuoden 1992 Expo 92 –näyttelyä. Meandro San Jeronimo River –joen ylittävänä se on 200 metriä pitkä. Sen päätunnusmerkkinä on 142 metriä korkea, 58 asteen kulmaan kallistettu pyloni. Kulma on sama kuin Egyptin Gizan suurenmoisen pyramidin seinän. Pylonin betonin paino on riittävä kannattelemaan sillan painon kolmellatoista kaapeliparilla. Tällöin pylonin toisella puolella kaapelit ovat tarpeettomat.


title: Santiago Calatrava

text: 1990-luvun alussa Calatrava rakensi useita merkittäviä rautatieasemia ja siltoja, mutta laajensi myös toimialuettaan kauemmaksi. Mainittakoon liikekeskus Kanadaan, uusi matkustajaterminaali Bilbaon lentokentälle, ensimmäinen rakennus Yhdysvaltoihin: Milwaukeen taidemuseo. Vuonna 1992 täydentyi valikoima maalauksellisella ja veistoksellisella Montjuïc Communications Tower –tornilla Barcelonassa (1989-92). 136-metriä korkea suurenmoinen betonitorni suunniteltiin vuoden 1992 olympiakisoja varten.Betonipyloni kallistuu takakenoon ja näyttää kiinnitetyn vaakasuoriin lähetysantenneihin. Rakenteen muodossa voi nähdä urheilijan heittävän keihästä. Tornin alaosan ympyränmuotoisen rakennuksen sisällä on lähetysvälineistö, joka on eristetty valkeilla tiilillä ja on varustettu metallilla, joka tuo mieleen avautuvan ja sulkeutuvan silmän. Rakennuksella on osittain katalonialaista leimaa ja se lainaa Antonio Gaudin Park Güellin piirteitä värikkäässä keramiikkalaatoituskoristuksessaan puistossa. Läheisellä aukiolla on jättimäinen aurinkokello, jonne lankeaa tornin varjo. 1992 valmistuu myös ensimmäinen Pohjois-Amerikan prpjekti, Allen Lambert Galleria Torontossa Kanadan Ontariossa. Liikekeskuksen sisäpuolta peittää lasinen ulkokatto, jota kannattelee jättiläismäiset puunkaltaiset pilarit, jotka ovat moderni versio Pariisin Belle Epoque Les Halles marketin vastaavista.


title: Santiago Calatrava

text: Kaksi vuotta myöhemmin, vuonna 1994, hän sai valmiiksi toisen merkittävän rautatieaseman, Gare de Lyon Saint-Exupéry Lionin lentoasemalla Satolasissa. Tämä rakennus edusti sekä toiminnallista yhteyttä lentokentän ja rautatieaseman välillä, huippunopeiden TGV-junien terminaalia että Rhonen Alppien alueen symbolia. Asema on katettu valtavilla munankuoren muotoisilla betonirakenteilla, joiden korkeus vaihteli 120 ja 100 metrin välillä ja joihin ripustettujen osien maksimikorkeus oli 40 m ja paino 1300 tonnia. Rautatieasemaa ja lentoterminaalia yhdisti 180 metriä pitkä silta, johon oli käytetty lasia ja betonia. Lasiset ja teräksiset sivut ja terminaalin kattoikkunat sillan sisällä muistuttivat modernia katedraalia, lasipaneelit ylimpänä muistuttivat mieleen vihjailevasti lentomatkan. Ulkopuolelta asemaa on sanottu esihistorialliseksi eläimeksi, kun lasista ja teräksistä siltaa on verrattu lintuun tai paholaisrauskuun.


title: Santiago Calatrava

text: Gare de Oriente eli itäinen rautatieasema rakennettiin vuoden 1998 Lissabonin maailmannäyttelyä varten ja se yhdysväylä läheiseen teollisuusalueeseen. Se oli suunniteltu kulkemaan joutomaan yli, mikä erotti asuinalueen Tagus Riverin keskustasta. Samankaltaisen käytävän hän oli suunnitellut Torontoon, mutta nyt suuremmassa mittakaavassa. Aseman sisäpuoli muistuttaa metsää, jonka pilarit ovat kuin jättiläismäisiä puita, jotka kannattelevat 238 metristä 78 metriin yltävää lasikattoa, mikä on kahdeksan raideparin yläpuolella. Asemakompleksiin kuuluu myös liikekeskus sekä mahdollisti raitiovaunujen ja metron liikenneyhteydet kaupungin keskustaan. Lukuisat holvikaaret ja kaarteet ilmentävät liikkumista ja lähtövalmiutta.


title: Santiago Calatrava

text: Eräs Calatravan viimeisistä projekteista 1900-luvulla oli Bilbaon lentoasema Espanjassa. Huomionarvoinen siellä oli 42 metrin korkuinen lennonjohtotorni, jossa betoni oli päällystetty alumiinilla, joka kasvoi kookkaaksi ja joka muistutti käsiään edessään pitävää patsasta. Tärkeitä ovat myös terminaalirakennukset, joissa valkeisiin betonirakenteisiin on yhdistetty alumiinimuodostelmia. Terminaalirakennukset itsessään näyttävät suunnan ylöspäin, lähtemään lentoon. Lentoasema onkin saanut yleisesti käytetyn lempinimen ”kyyhkynen”.


title: Santiago Calatrava

text: Milwaukeen taidemuseon Quadracci-paviljonki (1994–2001) oli Calatravan ensimmäinen rakennus Yhdysvalloissa ja myös hänen ensimmäinen museonsa. Se toi julki tekniset keksinnöt ja muodot, joita hän oli käyttänyt rautatie- ja lentoasemilla, mutta nyt käyttäen enemmän muodon ja arkkitehtonisen näyttämisen vapautta. Sillä on yhteyttä olemassaolevaan Eero Saarisen 1957 suunnittelemaan rakennukseen lähellä Michiganjärveä. Myöhempi esikuva Calatravalle oli 1975 David Kahler. Uuden paviljongin tarkoituksena oli tehtävämäärittelyn mukaan saada uusi sisäänkäynti museolle, eritoten ”uudelleen määrittää museon identiteetti vahvemmaksi imagoltaan”. Calatrava valittiin seitsemänkymmentäseitsemän kilpailutetun arkkitehdin joukosta. Calatravan ratkaisuna oli lasinen ja teräksinen kaksi metriä korkea sisääntulohalli liikuteltavine aurinkosuojineen. Rakenteeseen kuului kaksi suurta siipeä, joihin kuului kaksikymmentäkuusi pienempää siipeä, pituudeltaan 8 – 32 metriä. 115 tonnin painoinen aurinkosuoja voitiin nostaa ylös yksinkertaisella pylonilla, kuten valtavalla linnun siivellä, tai laskea, kun tuulen nopeus järveltä ylitti 65 kilometriä tunnissa. Rakenteen sisällä oli konferenssihalli, näyttelytila, liikkeitä ja ravintola näköalapaikkana järvelle. Hän myös suunnitteli olemassaolevan jalankulkusillan kaupungin keskustan ja järven rannan välille.


title: Santiago Calatrava

text: Bodegas Ysios –viinitila Laguardiassa Espanjassa (1998–2001) suunniteltiin Rioja-viinien symboliksi viinitilalla. Rakennettu viinitilan viettävälle rinteelle 196 metriä pitkä rakennus. Se sai alumiinikaton ja julkisivuksi laminoitua, vuoroin kuperaa, vuoroin koveraa puupanelia, mikä kattolinjan kera väreili kuin sarjana aaltoja.


title: Santiago Calatrava

text: Auditorio de Tenerife (1991–2003) Teneriffalla Kanarian saarilla pitää sisällään 1558-paikkaisen konserttihallin sekä 428-paikkaisen kamarimusiikkihallin. Se hallitsee kaupunkiaukiota ja vanhaa kaupunkia kuusikymmentämetrisellä kaarevalla betonikupolillaan sekä kruununaan sillä on murtuvan aallon kaltainen kaareva katto. Ulkokuori on päällystetty keraamisilla laatoilla ja katukäytävä sekä enimmät lattioista on tehty paikallisesta laavakivestä. Rakennuksen epätavallinen veistoksellinen muoto antaa erilaisen vaikutelman riippuen tarkastelupaikasta.


title: Santiago Calatrava

text: Turning Torso Malmössa Ruotsissa oli Calatravan ensimmäinen pilvenpiirtäjä kierremuotoineen. Se sai myöhemmin lukuisia seuraajia ympäri maailmaa, aina Shanghaista Moskovaan. Arkkitehti oli alun perin suunnitellut rakennuksen seitsemän teräskuution kannattamaksi ja kasvavan kierteisrakenteena muistuttamaan kiertyvää selkärankapilaria. Torni kohoaa 190 metrin korkeuteen ja kiertyy täydet yhdeksänkymmentä astetta perustuksen ja huipun välillä. Jokainen sen yhdeksän kuution kuutiosta on kuin erottaisi viisi nelikerroksista rakennusta; jokainen kerros sisältäen yhdestä viiteen huoneistoa. Rakennuksessa liikkumista ja huoltoa varten on hissien ja liukuportaiden joukko, joilla pidetään yhteyttä kuutioiden välillä. Hillittyjen poikittaispalkkien järjestelmä ulkoasussa korostaa kierteisen rakennuksen kiertymistä. Vuonna 2016 kyseinen rakennus oli Skandinavian kallein.Calatravan Venetsiaan suunnittelema silta Calatravan silta on herättänyt paljon kiistaa. Rakennustyöt ovat kestäneet 12 vuotta, ja sillan vihkiäisten piti olla 18. syyskuuta 2008, mutta tilaisuus on peruttu sillan herättämien ristiriitaisten tunteiden vuoksi. Silta on neljäs Venetsian Canal Granden ylittävä raskaan liikenteen silta. Rakennuskustannukset ovat rakennusaikana nousseet nelinkertaisiksi.[2]


title: Tansaniitti

text: Tansaniitti on zoisiittimineraalin läpinäkyvä tai läpikuultava muunnos, jota esiintyy vain Tansaniassa. Kivi on luonnostaan voimakkaan pleokroinen muuttaen väriään sinisestä punaviolettiin ja vihertävään tai ruskeaan katselusuunnan mukaan. Lämpökäsittelyn seurauksena kiven väri muuttuu tummemmaksi ja kauttaaltaan violetinsiniseksi. Tansaniitti on suosittu jalokivi. Tansaniitti on zoisiitin läpinäkyvä tai läpikuultava muunnos,


title: Tansaniitti

text: Tansaniitti löydettiin Meralanin kukkuloilta Tansanian pohjoisosasta läheltä Arushan kaupunkia vuonna 1967. Pian tämän jälkeen amerikkalainen korualan yritys Tiffany & Co. antoi sille nykyisin vakiintuneen kaupallisen nimensä. Tansaniitista tuli nopeasti suosittu pääosin Tiffanyn voimakkaan markkinoinnin kautta. Nykyisin kiven suppealla esiintymisalueella sijaitsevat kaivokset ovat alkaneet vähitellen ehtyä samalla, kun louhitut kivet ovat olleet yhä heikkolaatuisempia, mikä on nostanut syvänsinisten kivien hintaa viime vuosina. Kaivokset ovat tuottaneet Tansanian hallitukselle vuosittain noin 20 miljoonaa euroa, ja hiottujen kivien vuosittainen kokonaismyynti on ollut 500 miljoonaa euroa. Kesäkuussa 2003 hallitus ilmoitti kieltävänsä raakakivien viennin Intiaan, sillä tähän asti useimmat kivet oli hiottu Jaipurissa. Päätöksellään hallitus halusi tukea Tansanian omien käsittelylaitosten kehittymistä.


title: Tansaniitti

text: Tansaniitin kovuus Mohsin asteikolla on 6,5, joten se on pehmeämpää kuin kvartsi ja siten altis hitaalle kulumiselle pölyn vaikutuksesta. Kivi on usein puhdas eikä sisällä sulkeumia, ja tummimmillaan sen väri on verrattavissa hienoimpaan safiiriin. Luonnostaan tummansiniset kivet ovat erityisen haluttuja, sillä niissä pleokroismi on selvemmin havaittavissa ja synnyttää hiotussa kivessä punertavia välähdyksiä, kun sitä tarkastellaan eri kulmissa. Valtaosa tansaniiteista lämpökäsitellään niiden vaaleansinisen tai punaruskean värin parantamiseksi. Myös synteettistä tansaniittia on markkinoilla, ja sen arvo on vain murto-osa luonnonkiveen verrattuna.


title: Oswald von Wolkenstein

text:
Oswald von Wolkenstein (1376 (?) – 2. elokuuta 1445) oli itävaltalainen säveltäjä, runoilija ja diplomaatti. Hän osallistui aktiivisesti politiikkaan aateliston edustajana.
Suurin osa hänen lauluistaan ovat monofonisia eli yksiäänisiä. Hän kuitenkin kirjoitti myös joitakin polyfonisia lauluja.


title: Sylkikaskas

text: Sylkikaskas ("Philaenus spumarius") on 5–6 mm pitkä ruohikossa elävä hyönteinen. Se on ulkonäöltään harmaan-ruskean-vihertävän kirjava, kuvioinniltaan vaihteleva ja tanakan suippo. Etenkin keväällä voi nähdä kasvien varsissa niiden aiheuttamia sylkipalloja, joita kansanomaisesti kutsutaan käärmeensyljeksi. Sylkipallon sisällä elää sylkikaskaan toukka, joka imee kasvinesteitä suojaavan pallon sisässä. Imiessään kasvinesteitä toukka samalla puhaltaa ilmaa peräpäästään, jolloin vaahto syntyy. Toukkien imentä aiheuttaa kasvin lehtien lievää käpertymistä ja vioitettujen kukkavarsien marjat jäävät normaalia pienemmiksi. Sylkipallo suojaa toukkaa lähinnä kuivumiselta, mutta myös vihollisilta. Toukan voi nähdä pyyhkimällä syljen pois. Sylkikaskaita tavataan Suomessa Lapissa saakka.


title: Sylkikaskas

text:
Sylkikaskaan saalistajia luonnossa ovat ainakin maakiitäjäiset ("Carabidae").
Sylkikaskaan ravintokasveja ovat mansikka,mesimarja, vadelma ja kihokkikasvit.


title: Skeleton talviolympialaisissa 1948

text: 1948 talviolympialaisissa Sveitsin Sankt Moritzissa kilpailtiin toista kertaa olympialaisten historiassa skeletonissa eli mahakelkkailussa. Myös tällä kertaa ratana toimi Cresta Run.


title: Skeleton talviolympialaisissa 1948

text: Kilpailussa laskettiin kuusi laskua, joiden yhteisaika ratkaisi voittajan. Kilpailuun osallistui 15 osanottajaa, joista yhdeksälle saatiin mitattua lopullinen yhteisaika.


title: Muzio Clementi

text: Muzio Clementi (24. tammikuuta 1752 Rooma – 10. maaliskuuta 1832 Evesham) oli italialainen säveltäjä ja pianisti. Suurin osa hänen sävellyksistään on pianokappaleita.


title: Muzio Clementi

text: Clementi syntyi Roomassa vuonna 1752 ja pääsi 13-vuotiaana kirkkoon soittamaan urkuja. Hän teki ensimmäisen julkisen esiintymisensä pianistina vuonna 1770. Vuonna 1774 hän muutti Lontooseen, jossa hän soitti pianoa, johti orkesteria ja opetti musiikkia. Vuonna 1830 Clementi muutti Eveshamiin, jossa hän kuoli 80-vuotiaana vuonna 1832.


title: Muzio Clementi

text: Clementi sävelsi lähinnä pianomusiikkia, kuten lukuisia, yhä usein soitettuja sonaatteja ja sonatiineja. Lisäksi hän sävelsi muun muassa sinfonioita, mutta myös kamari- ja vokaalimusiikkia. Säveltäjä kirjoitti myös pedagogisen teoksen "Introduction to the Art of Playing on the Piano Forte" (1801).


title: Muzio Clementi

text: Clementin musiikin tunnetuksi tekemiseen nykyään pyrkii Muzio Clementi Society, jonka perusti pianisti Jeremy Eskenazi vuonna 2006.


title: Michael Haydn

text: Johann Michael Haydn (14. syyskuuta 1737 Rohrau – 10. elokuuta 1806 Salzburg) oli itävaltalainen säveltäjä. Hän oli säveltäjä Joseph Haydnin veli. Michael Haydn syntyi Rohraussa ja lauloi veljensä tavoin kuorossa Wienissä. Vuodesta 1762 lähtien hän työskenteli Salzburgin piispanhovissa, missä toimi viulistina, urkurina ja hovisäveltäjänä. Haydn oli sekä Leopold että Wolfgang Amadeus Mozartin ystävä ja työtoveri. Haydnin tunnetuimpia sävellysoppilaita olivat mm. Carl Maria von Weber ja Anton Diabelli.


title: Michael Haydn

text: Michael Haydn keskittyi lähinnä kirkkomusiikin säveltämiseen, mutta hän sävelsi myös useita sinfonioita, konserttoja sekä kamarimusiikkia. Haydnin "Requiem pro defuncto Archiepiscopo Sigismundo" vaikutti suuresti Mozartin Requiemiin. Hänen sinfoniaansa nro 25 (G-duuri MH 334) luultiin pitkään Mozartin 37. sinfoniaksi. Sekaannus aiheutui käsikirjoituksesta, jossa alku oli Mozartin käsialaa. Mozart oli säveltänyt sinfoniaan tuntemattomasta syystä uuden hitaan johdannon, mutta loput teoksesta ovat Michael Haydnin.


title: Otis Redding

text: Otis Ray Redding Jr. (9. syyskuuta 1941 – 10. joulukuuta 1967) oli yhdysvaltalainen soul- ja R&B-laulaja. Redding oli jo elinaikanaan suosittu esiintyjä ja menestynyt sekä laulajana että lauluntekijänä, mutta hänen kuolemansa jälkeen julkaistu ”(Sittin’ on) the Dock of the Bay” sinetöi hänen maineensa.


title: Otis Redding

text: Georgian osavaltiosta kotoisin ollut papin poika harjoitti laulutaitoaan baptistikirkon kuorossa ja kiersi etelävaltioita blueskitaristi Johnny Jenkinsin seurueessa. Reddingin ensimmäinen pikkumenestys oli ”These Arms of Mine”. Stax Recordsin Volt-levymerkki julkaisi laulajan itsensä säveltämän ja sanoittaman singlen 1962.


title: Otis Redding

text: Uusien menestyslevyjen myötä Reddingistä tuli yksi memphisläisen Stax Recordsin tähdistä. Hänen menestyskappaleitaan olivat muun muassa ”Mr. Pitiful”, ”I’ve Been Loving You Too Long”, ”I Can’t Turn You Loose”, ”Try a Little Tenderness” sekä The Rolling Stones -laina ”(I Can’t Get No) Satisfaction)”. Reddingin kuuluisimpia kappaleita on ”Respect”, joka nousi listaykköseksi, kun Aretha Franklin esitti sen 1967, kaksi vuotta Reddingin ensilevytyksen jälkeen.


title: Otis Redding

text: Otis Reddingin mainetta lujitti hänen esiintymisensä Monterey Pop -festivaaleilla toukokuussa 1967. Nousussa ollut ura kuitenkin katkesi Reddingin jouduttua saman vuoden joulukuussa lento-onnettomuuteen. Esiintymismatkalla käytetty kone syöksyi järveen Madisonissa Wisconsinissa. Vain yksi Reddingin The Bar-Kays -taustayhtyeen jäsen selvisi onnettomuudesta elossa, seitsemän muuta koneessa ollutta menehtyivät, myös Otis Redding. Turman syy ei ole selvinnyt.


title: Otis Redding

text: Redding nousi listoille jo tammikuussa 1968, kun single ”(Sittin’ on) the Dock of the Bay” ilmestyi. Tunnelmallinen balladi on varsin erilainen kuin kiihkeät R&B-rypistykset, joista Redding tunnettiin. Redding kirjoitti ”(Sittin’ on) the Dock of the Bayn” ensisäkeet viettäessään viikon asuntolaivalla San Franciscon rannassa kesällä 1967.


title: Otis Redding

text: Vain kolme päivää ennen Reddingin kuolemaan johtanutta lento-onnettomuutta äänitetty laulu muodostui suuremmaksi menestykseksi kuin yksikään hänen elinaikanaan julkaisema levy. Single nousi Yhdysvaltain pop- ja R&B-listojen ykköseksi, ja Redding palkittiin kahdella Grammy-palkinnolla.


title: Pikaluistelu talviolympialaisissa 1948

text: 1948 talviolympialaisissa Sveitsin Sankt Moritzissa kilpailtiin pikaluistelussa neljässä eri sarjassa. Kilpailut käytiin "Badrutts-Park"-jäästadionilla.


title: Fernando Sor

text: Fernando Sor (14. helmikuuta 1778 – 10. heinäkuuta 1839) oli espanjalainen säveltäjä ja kitaristi. Kotimaassaan Espanjassa myös "kitaran Beethoveniksi" kutsuttu Sor kuuluu ensimmäisiin säveltäjiin, joiden ansiosta kitaraa alettiin arvostaa konserttisoittimena.


title: Fernando Sor

text: Melko varakkaaseen perheeseen syntynyt Sor polveutui pitkästä sukulinjasta ammattisotilaita ja alun perin hänen aikeenaan olikin jatkaa tätä perinnettä. Sor kuitenkin hylkäsi sotilasuran ja kiinnostui musiikista, kun hänen isänsä tutustutti hänet italialaiseen oopperaan. Sorin isä opetti hänelle myös kitaransoittoa, vaikka kitara ei siihen aikaan ollutkaan varsinaisesti konserttisoitin, vaan sitä saattoi kuulla lähinnä kapakoissa.


title: Fernando Sor

text: Sor opiskeli musiikkia luostarissa Montserrat-vuoren rinteillä ja sävelsi siellä myös ensimmäiset teoksensa kitaralle. Sor joutui kuitenkin lopettamaan opintonsa hänen isänsä kuoltua, sillä hänen äidillään ei ollut varaa kustantaa niitä.


title: Fernando Sor

text: Vuonna 1808, kun Napoleon Bonaparte hyökkäsi Espanjaan, Sor alkoi säveltää kitaralle kansallismielistä musiikkia, johon usein liittyi isänmaallisia sanoituksia. Kun Espanjan armeija kukistui, hän myöntyi kuitenkin hänelle tarjottuun hallinnolliseen virkaan uudessa hallituksessa. Vuonna 1813 Sor ja monet muut ranskalaisten kanssa veljeilleet taiteilijat ja aristokraatit lähtivät Espanjasta, kun ranskalaiset ajettiin pois maasta. Hän muutti Pariisiin, eikä enää koskaan palannut kotimaahansa.


title: Fernando Sor

text: Pariisissa Sor saavutti mainetta kaupungin taideyhteisössä sävellystensä ja kitaransoittotaitojensa ansiosta. Lopulta hän alkoi tehdä konserttikiertueita muualle Eurooppaan ja tuli kuuluisaksi ympäri Eurooppaa. Vuonna 1827 Sor asettui aloilleen ja päätti asua koko loppuelämänsä Pariisissa. Hän oli eläkkeellä ollessaankin vielä varsin tuottelias säveltäjä.


title: Fernando Sor

text: Sorin viimeiseksi teokseksi jäi messu, jonka hän sävelsi vuonna 1837 kuolleelle tyttärelleen. Tyttären kuolema sai jo valmiiksi huonossa kunnossa olevan Sorin syvän masennuksen valtaan. Hän kuoli vuonna 1839 kieli- ja kurkkusyöpään.


title: Antonio Soler

text: Antonio Francisco Javier José Soler Ramos (3. joulukuuta 1729 – 20. joulukuuta 1783) oli espanjalainen säveltäjä.


title: Antonio Soler

text: Soler syntyi Kataloniassa vuonna 1729. Hän aloitti musiikin opiskelunsa opettelemalla soittamaan urkuja ja säveltämään. Kuuden vuoden iässä Soler pääsi laulamaan luostarin kuoroon. Vuonna 1744 hän pääsi urkuriksi katedraaliin.


title: Antonio Soler

text: Soler sävelsi sonaatteja, konserttoja, kamarimusiikkia, messuja ja soolokappaleita uruille.


title: Pikaluistelu talviolympialaisissa 1928

text: 1928 talviolympialaisissa Sveitsin Sankt Moritzissa kilpailtiin pikaluistelussa kolmessa eri sarjassa. Kilpailut käytiin Badrutts-Park-jäästadionilla. Kaikki mitalit yhtä lukuun ottamatta menivät Suomeen tai Norjaan.


title: Pikaluistelu talviolympialaisissa 1928

text: 10 000 metrin kilpailu jouduttiin perumaan jään mentyä huonoon kuntoon korkean ilman lämpötilan takia. Kilpailun lähtöhetkellä lämpötila oli jo lähes 20 astetta. Ensimmäisenä luistellut Irving Jaffee luisteli ajan 18.36,6. Kolmannessa parissa luistellut norjalainen silloinen maailmanennätysmies Armand Carlsen jäi lähes 21 minuuttia ja kun seuraavaa lähtöä oli kulunut kolme kierrosta, kilpailu päätettiin keskeyttää. Kisaa yritettiin siirtää seuraavalle päivälle, mutta suomalaiset ja norjalaiset olivat ehtineet varata liput aamujunalle, päätettiin se peruuttaa kokonaan. Kyseessä on ainoa kerta talviolympialaisten historiassa, kun kilpailu on jouduttu kokonaan perumaan.


title: Antonio Soler (kirjailija)

text: Antonio Soler (s. 1956 Málagassa) on espanjalainen kirjailija. Hän on saanut romaaneistaan kotimaassaan useita palkintoja.


title: Blokki

text: Blokki voi tarkoittaa seuraavia asioita:


title: Heinrich Schütz

text: Heinrich Schütz (9. lokakuuta 1585 Köstritz – 6. marraskuuta 1672 Dresden) oli saksalainen säveltäjä ja urkuri. Hän sävelsi muun muassa ensimmäisen saksalaisen oopperan, "Dafnen". Sen ensiesitys oli Torgaussa vuonna 1627, mutta teoksen musiikki on sittemmin kadonnut.


title: Heinrich Schütz

text: Schütz aloitti musiikin harrastamisen laulamalla kuorossa. Tämän jälkeen hän meni Marburgiin opiskelemaan lakia. Vuosina 1609–1613 hän opiskeli Venetsiassa musiikkia opettajanaan Giovanni Gabrieli. Opiskelunsa jälkeen Schütz toimi urkurina Kasselissa, mutta vuonna 1615 hän siirtyi Dresdeniin säveltämään musiikkia. Hän työskenteli Dresdenissä kuolemaansa asti. Schütz kuoli aivohalvaukseen vuonna 1672.


title: Heinrich Schütz

text: Valtaosa Schützin sävellystuotannosta on kirkkomusiikkia. Urkusävellyksiä joukossa ei kuitenkaan ole.


title: D. H. Peligro

text: D.H. Peligro (oik. Darren Henley, s. 9. heinäkuuta 1959 St. Louis, Yhdysvallat) on soittanut San Franciscon ja Los Angelesin musiikkiskeneissä vuodesta 1978. Peligro on ollut rumpalina Dead Kennedysissa, Red Hot Chili Peppersissä ja S.S.I:ssä. Mies on myös soittanut Nailbombin (jäseniä Sepulturasta, Fudge Tunnelista, Front-Line Assemblysta ja Neurosiksesta) yhden Euroopan kiertueen rumpuja. Nykyisin hänellä on oma yhtye nimeltään Peligro, jossa hän soittaa kitaraa ja laulaa.


title: Peligro

text: Peligro on yhdysvaltalainen punk-yhtye, jonka keulahahmona toimii D. H. Peligro.


title: Milwaukee

text: Milwaukee on Yhdysvaltojen Wisconsinin osavaltion suurin kaupunki. Kaupunki sijaitsee Michiganjärven rannalla osavaltion kaakkoisosassa ja sen perustamiskirja on tehty vuonna 1846. Kaupunki kasvoi 1800-luvulla ja 1900-luvulla teollisena keskuksena. Teollisuus taantui kuitenkin 1980-luvulla, vaikka sillä onkin edelleen suuri merkitys kaupungin taloudelle. Milwaukeen asukasluku oli vuoden 2010 väestönlaskennan mukaan 594 833 ja sen suuremman metropolialueen 1 555 908.


title: Milwaukee

text: Milwaukee sijaitsee Wisconsinin osavaltion kaakkoisosassa Michiganjärven rannalla. Milwaukeen alueella kohtaavat järvellä Milwaukee-lahteen laskevat Milwaukee-, Menomonee- ja Kinnickinnic-joet. Matkaa Milwaukesta Chicagoon etelässä on noin 145 kilometriä. Milwaukeen suurempi metropolialue käsittää Milwaukeen kaupungin lisäksi myös Waukeshan, Wauwatosan ja West Allisin esikaupungit, sekä Racinen kaupungin. Metropolialue on osa suurta rakennettua aluetta, joka leviää Michiganjärven rantaa pitkin kohti Chicagoa ja Indianan luoteisosia. Milwaukee itsessään on Milwaukeen piirikunnan keskus.


title: Milwaukee

text: Suuret järvet vaikuttavat alueen ilmastoon. Kaupunkia kohti liikkuvien ilmamassojen ilmanpaine muuttuu niiden ylittäessä järvet, mikä voi johtaa suuriin lämpötilanvaihteluihin. Myös kaupungin yli kohti itää liikkuvat myrskyt ovat tyypillinen kaupungin sään piirre ja talvisin ne voivat aiheuttaa rankkaa lumisadetta.


title: Milwaukee

text: Nykyisen Milwaukeen lähialueella vaikuttivat aikanaan useat eri intiaaniheimot, kuten potawatomit, menomineet, foxit, saukit ja winnebagot. Milwaukeen nimi on johdettu alkuperäiskielten sanasta "Mahn-a-waukee Seepe", joka tarkoittaa vapaasti käännettynä kokoontumispaikkaa joen varrella. Ensimmäinen eurooppalaistaustainen henkilö alueella oli vuonna 1674 matkaillut ranskalainen tutkimusmatkailija ja lähetyssaarnaaja Jacques Marquette. Hänen jälkeensä saapuivat turkiksenmetsästäjät. 1800-luvun aikana intiaanit joutuivat väistymään etenevän uudisasutuksen tieltä. Menomineet luopuivat maistaan Milwaukee-joen etelä- ja pohjoispuolilla vuonna 1831 ja chippewat, ottawat ja potawatomit allekirjoittivat vuonna 1833 yhdessä sopimuksen, jolla heimot luopuivat suuresta osasta alueistaan Milwaukee-joen etelä- ja länsipuolilla.


title: Milwaukee

text: Vuonna 1835 Solomon Juneau, Byron Kilbourn ja George H. Walker ostivat maata Milwaukeen paikalta Green Bayssä järjestetyssä huutokaupassa. Juneau nimesi omat maansa Juneautowniksi ja Kilbourn Kilbourntowniksi. Walker omisti maita heistä etelään. Juneau rikastui kauppiaana ja hän myi osan maastaan uusille sijoittajille. Tällöin syntyi Milwaukee-nimen saanut kylä. Pian paikalle alkoi saapua siirtolaisia Uudesta Englannista, Irlannista ja Saksasta. 1840-luvulla syttyi niin sanottu siltasota Juneautownin ja Kilbourntownin välillä. Jokien yli rakennettavien siltojen maksamisesta kehkeytynyt kiista yltyi väkivaltaiseksi vuonna 1845. Kylien välinen kiista ratkaistiin viimein, kun päätettiin että molemmat maksaisivat silloista tasapuolisesti. Vuonna 1846 tehtiin Milwaukeen perustuskirja ja Solomon Juneausta tuli kaupungin ensimmäinen pormestari. Milwaukeen asukasluku oli tuolloin noin 10 000. Heistä noin puolet oli saksalaisia ja vielä suurempi osuus katolilaisia. Kaupunki alkoi kasvaa jakelu- ja tuotantokeskuksena 1800-luvun puoliväliltä eteenpäin. Se tuli tunnetuksi esimerkiksi saksalaisten siirtolaisten perustamista olutpanimoista. Vuonna 1851 kaupungin asukasluku oli jo 46 000.


title: Milwaukee

text: Milwaukee kasvoi useista sen kehitystä varjostaneista onnettomuuksista huolimatta. Vuonna 1859 alukset "Lady Elgin" ja "Augusta" törmäsivät ja lähes 300 henkilöä hukkui. Vuonna 1883 Newhall Housen tulipalossa kuoli 64 henkilöä ja vuonna 1886 poliisi ampui ammattiliiton järjestämän mielenosoituksen osanottajia surmaten viisi. Vuonna 1892 16 korttelia tuhoutui tulipalossa. Muuten 1890-luku oli esimerkiksi saksalaisen teatterin ja musiikin kulta-aikaa. Toisaalta 1800-luvun lopussa kaupunki alkoi myös menettää merkitystään järvisatamana etelässä sijaitsevan Chicagon samalla kasvaessa. Saksalaisvastainen mieliala nousi ensimmäisen maailmansodan aikana. Milwaukeelainen Yhdysvaltain edustajainhuoneiston ensimmäinen sosialistinen jäsen Victor L. Berger tuomittiin Espionage Actin nojalla vankeuteen, vaikkakin tuomio pyörrettiin vuonna 1921. Emil Seidelistä tuli puolestaan vuonna 1910 ensimmäinen pormestariksi noussut sosialisti. 1930-luvun lama söi kaupungin kasvua, mutta toisen maailmansodan aikana kaupungin teollisuus toipui aseiden valmistuksen vauhdittamana. Milwaukeen asukasluku oli suurimmillaan 1960-luvun puolivälillä, jolloin kaupungissa asui noin 750 000 asukasta. Asukasluku on kuitenkin sittemmin laskenut huipustaan. Kaupungin teollisuus taantui voimakkaasti 1980-luvulla. Samalla kaupunkiin etelästä muuttaneiden afroamerikkalaisten suhteellinen osuus väestöstä on noussut.


title: Milwaukee

text: Milwaukeen teollisuuden taannuttua kaupungin taloudellinen pohja on monipuolistunut. Tärkeimpiin talouden aloihin lukeutuvat esimerkiksi terveydenhoito, finanssiala, sekä pankki- ja vakuutusala. Taantumisesta huolimatta myös teollisuudella on edelleen suuri merkitys. Kaupungissa tuotetaan esimerkiksi elintarvikkeita, lääketarvikkeita, kaivoskoneita, moottoreja, nahkatuotteita, elektroniikkaa ja moottoripyörien osia. Kaupungissa pääkonttorejaan pitäviä yrityksiä ovat esimerkiksi Harley-Davidson ja Rockwell Automation. Viime aikoina korkean teknologian yritysten merkitys on kasvanut. Kaupunki on ollut historiallisesti tunnettu panimoistaan. Miller Brewingin panimo Milwaukeessa on vanhin edelleen toiminnassa oleva yhdysvaltalainen panimo.


title: Milwaukee

text: Kotitalouksien keskimääräiset vuosittaiset ansiot Milwaukeessa aikavälillä 2012–2016 olivat 36 801 Yhdysvaltain dollaria ja henkilöä kohden 20 630 dollaria. 28,4 % väestöstä eli köyhyysrajan alapuolella.


title: Milwaukee

text: Milwaukeen asukasluku oli vuoden 2010 väestönlaskennan mukaan 594 833 ja vuoden 2017 arvion mukaan 595 351. Sen suuremman metropolialueen asukasluku oli vuonna 2010 1 555 908. Kaupungin asukkaista 46 % oli taustaltaan valkoisia (latinot pois lukien 36 %), 39,2 % afroamerikkalaisia, 0,6 % intiaaneja, 18,2 % latinoja mistä tahansa rodusta ja 3,8 % aasialaisia. 19,4 % kaupungin asukkaista puhui kotonaan jotakin muuta kieltä kuin englantia ja 9,7 % kaupungin asukkaista oli syntynyt ulkomailla.


title: Milwaukee

text: Milwaukeessa sijaitseva Marquetten yliopisto on perustettu vuonna 1881. Kaupungissa toimii myös Wisconsinin yliopiston Milwaukeen haara. Muita korkeamman asteen oppilaitoksia kaupungissa ovat Alverno College, Cardinal Stritch University, Medical College of Wisconsin, Mount Mary College, Milwaukee School of Engineering ja Milwaukee Area Technical College.


title: Milwaukee

text: Milwaukeessa järjestetään lukuisia tapahtumia ja kaupungin lempinimi onkin "City of Festivals". Summerfest on yksi maan suurimmista musiikkitapahtumista. Muita tapahtumia voat esimerkiksi Wisconsin State Fair, PrideFest, Great Circus Parade, Bastille Days, Festa Italiana, German Fest ja Polish Fest.


title: Milwaukee

text: Milwaukeella on oma sinfoniaorkesterinsa, sekä baletti- ja oopperaseurueensa. Kaupungissa toimii myös monia muita teatteri- ja musiikkiseurueita. Kaupungin huomattaviin museoihin lukeutuvat esimerkiksi Milwaukee Public Museum ja Milwaukee Art Museum. Milwaukee County Zoo -eläintarha sijaitsee kaupungin länsilaidalla.


title: Milwaukee

text: Kaupungin huomattaviin urheiluseuroihin lukeutuvat baseballjoukkue Milwaukee Brewers ja koripallojoukkue Milwaukee Bucks. Lokakuisin järjestetään Lakefront Marathon -juoksu ja Milwaukee Mile -kilparataa käytetään useissa eri moottoriurheilutapahtumissa.


title: Vapour

text: Vapour on tietokoneohjelma, jolla on tarkoitus tuoda esille eri pelien erilaisia modeja ladattavaksi. Ohjelma on hieman Valve Corporationin Steam-ohjelman tapainen sisällön toimittaja. Uusia modeja ja karttoja yritetään koko ajan saada lisää Vapouriin. Myös uusille peleille lisätään tuki mahdollisimman pian. 9. joulukuuta 2005 julkaistun päivityksen (2.03 beta) mukana tuli tuki myös itsenäisille peleille.


title: Henri Dutilleux

text: Henri Dutilleux [dytijö] (22. tammikuuta 1916 Angers, Maine-et-Loire – 22. toukokuuta 2013 Pariisi) oli ranskalainen säveltäjä.


title: Henri Dutilleux

text: Dutilleux syntyi Angers’ssa vuonna 1916 ja opiskeli musiikkia Pariisin konservatoriossa vuosina 1933–1938. Dutilleux sai vuonna 1938 Ranskan valtion Prix de Rome -apurahan. Hän palveli toisen maailmansodan alussa lääkintäjoukoissa ja johti sodan loppuvuosina Pariisin oopperan kuoroa. Sodan jälkeen Dutilleux toimi professorina sekä Ranskan radion musiikkiosaston tuottajana.


title: Henri Dutilleux

text: Dutilleux ei kiinnostunut sarjallisuudesta tai muista ajan ilmiöistä, vaan loi tuotantonsa Claude Debussyn ja Maurice Ravelin luomalta perustalta, joka korosti sointivärien merkitystä.


title: Henri Dutilleux

text: Dutilleux kelpuutti teosluettelonsa opusnumero 1:ksi vasta ensimmäisen pianosonaattinsa, joka valmistui vuosina 1946–1948 ja jonka hän omisti pianistivaimolleen Geneviève Joylle. 1950-luvulla Dutilleux sävelsi kaksi sinfoniaa, vaikka modernistit pitivät sinfoniamuotoa jo vanhentuneena.


title: Henri Dutilleux

text:
Vuonna 1970 kantaesitettiin Dutilleux’n sellokonsertto, joka oli sävelletty Mstislav Rostropovitšille. Tämän jälkeen säveltäjä hylkäsi sinfoniaorkesterin vuosiksi ja keskittyi kamarimusiikkiteoksiin.
Palattuaan suuren orkesterin pariin säveltäjä kirjoitti muun muassa Isaac Sternille viulukonserton vuonna 1985. Hänen merkittävimpiin sävellyksiinsä kuuluu myös Rostropovitšin tilaama "Timbres, espace, mouvement" (1978). Vuonna 2009 Dutilleux sävelsi laulusarjan "Le temps l’horloge", jonka omisti sopraano Renée Flemingille ja kapellimestari Seiji Ozawalle.


title: Henri Dutilleux

text: Dutilleux vieraili Suomessa vuonna 1987.


title: Pioneeritoiminta

text: Pioneeritoiminta on aselaji, jonka tehtävänä on hidastaa vihollisen liikettä, edistää omien joukkojen liikkumista ja suojata omia joukkoja vihollisen toiminnan vaikutuksilta. Käytännössä siis esimerkiksi miinoittamalla, rakentamalla siltoja tai linnoittamalla.


title: Pioneeritoiminta

text: Esimerkiksi Suomen puolustusvoimissa pioneeritoiminta on yksi maavoimien puolustushaaran osista ja se on tukeva aselaji maavoimien pääaselajille, jalkaväelle. Se vastaa armeijassa suluttamisesta, linnoittamisesta, liikkeen edistämisestä ja näihin suoranaisesti liittyvästä huollosta.


title: Pioneeritoiminta

text: Pioneeriaselajin toiminta liittyy aina yhteistoimintaan muiden aselajien kanssa.


title: Pioneeritoiminta

text: Suluttamisella tarkoitetaan sellaista määrätietoista toimintaa, jolla pyritään hidastamaan vihollisen liikettä lisäämällä maaston luontaista estearvoa. Käytännössä pyritään sulkemaan vihollisen mahdolliset kulku-urat. Suluttaminen voidaan jakaa miinoittamiseen, hävittämiseen ja murrostamiseen. Miinoittaminen tarkoittaa erilaisten miinoitteiden tekoa, hävittäminen tarkoittaa esimerkiksi siltojen tuhoamista ja murrostaminen voi olla puiden tai kallioleikkauksien räjäyttämistä kulku-uralle.


title: Pioneeritoiminta

text: Linnoittaminen on vihollisen asevaikutukselta suojaavien rakennelmien tekemistä. Lisääntynyt asevaikutus ja ajoneuvokanta ovat lisänneet linnoittamisen tarvetta. Käytännössä kaikki joukot vastaavat omasta linnoittamisestaan ja pioneeriaselajin alaiset joukot antavat tukea raskaimmissa tehtävissä.


title: Pioneeritoiminta

text: Liikkeen edistämisellä tarkoitetaan omien joukkojen liikkumisen helpottamista. Tällainen toiminta käsittää siltojen rakentamisen (sekä pika- että pysyvät sillat), ponttonilautat ja -sillat, tienrakennuksen, miinoitteiden raivaamisen ja murrosteiden tuhoamisen.


title: Pioneeritoiminta

text:
Suojeluala kuuluu pioneeriaselajiin. Suojelupuolustuksen erikoistaistelijat ja suojeluhenkilöstö koulutetaan Porin prikaatiin kuuluvassa Satakunnan pioneeri- ja viestipataljoonan Suojelukomppaniassa Säkylässä.
Taistelijan taitojen lisäksi suojelupioneerit hallitsevat monipuolisen suojelu- ja pelastusalan toiminnan kemiallisten, biologisten ja radiologisten aineiden sekä ydinaseuhkan vaaratilanteiden varalle. Koulutus sisältää suojelutiedustelussa, sammutus- ja pelastustehtävissä sekä puhdistustoiminnassa tarvittavat tiedot ja käytännön taidot. Käytössä on uusin kalusto, muun muassa puhdistus- ja pelastusajoneuvot, puhdistuskontit, suojelutiedusteluajoneuvot sekä henkilökohtaiset sammutus- ja suojapuvut.


title: Pioneeritoiminta

text: Pioneerijoukoilla viitataan usein nimenomaan pioneeriaselajin alahaaraan, "taistelupioneereihin", jotka toimivat taistelukentällä usein jalkaväen tehtävissä. Heidän tehtäviinsä kuuluu pioneeritoiminta ns. tulen alla, eli he esimerkiksi avaavat miinoituksiin henkilöille tai ajoneuvoille kulku-uran kokoisen aukon tai rakentavat kalustosillan tai pikaisen kappaletavarasillan. Kun rintamaa on saatu työnnettyä eteenpäin, raivaus- ja siltajoukkueet poistavat koko miinakentän ja rakentavat pysyvämmän sillan. Vastaavasti taistelupioneerit myös tekevät pikasulutteita perääntymisvaiheessa.


title: Pioneeritoiminta

text: Monissa armeijoissa taistelupioneereja on käytetty raskaana jalkaväkenä, esimerkiksi toisessa maailmansodassa Saksan armeijan pioneerit tukivat jalkaväkeä hyökkäyksessä liekinheittimin tai muilla raskailla jalkaväen aseilla. Vaikka nykyajan moottoroiduissa armeijoissa pioneeritoiminta on hienostunut enemmän tekniseen muiden aselajien tukemiseen erikoiskalustolla, on taistelupioneerien tehtävä säilynyt jalkaväen rinnalla sitä tukemassa.


title: Pioneeritoiminta

text: Sana pioneeri (lyhenne pion.) johtaa ranskan kielen sanasta "peon", "le pion". Se on alun perin shakin sanastoa tarkoittaen sotilasta tai talonpoikaa. Ritariajan armeijoissa sana tarkoitti jalkamiestä. Hänen tehtävänään oli muun muassa auttaa teknillisin keinoin ratsumiestä eteenpäin. Kuvaannollisessa merkityksessä sana pioneeri ja sen vieraskieliset vastineet (, , ) tarkoittavat edelläkävijää, tienraivaajaa ja uranuurtajaa.


title: Pioneeritoiminta

text: Suomen kieleen sana tuli vuonna 1918 jääkärien mukana Saksasta. Se kirjoitettiin ja lausuttiin vuoteen 1922 asti "pioniiri", sitten "pionieeri" ja vuodesta 1927 on käytetty nykyistä muotoa "pioneeri".


title: Pioneeritoiminta

text: Aselajin koulutuksen tasoa valvovana sekä aselajien kehittämisestä ja suorituskyvystä vastaavana korkeimpana upseerina toimii pioneeri- ja suojelutarkastaja, aikaisemmin pioneeritarkastaja.


title: Pioneeritoiminta

text: Aikaisemmin Korian varuskunta-alueella toiminut Pioneerimuseon ensimmäinen vaihe avattiin 30. heinäkuuta 2006 Miehikkälässä. Toinen vaihe avattiin yleisölle 30. kesäkuuta 2007. Pioneerimuseo on Suomen vanhin aselajimuseo. Toiseksi vanhin aselajimuseo on Ilmatorjuntamuseo ja kolmanneksi vanhin on Panssarimuseo. Osa aselajimuseoista kuuluu puolustusministeriön vahvistamiin sotahistoriallisiin erikoismuseoihin.


title: Pioneeritoiminta

text: Vuonna 1923 aloittanut pioneeriaselajin lehti "Hakku" on Suomen vanhin yhtäjaksoisesti ilmestynyt aselaji- ja joukko-osastolehti. Lehdestä ilmestyy neljä numeroa vuosittain. "Pioneeriupseeri"-lehti on lopettanut ilmestymisensä.


title: Pioneeritoiminta

text: Alan vuosipäivä on 25.7.


title: Pioneeritoiminta

text: Talvisotaa ennen pioneerijoukot ja viestijoukot muodostivat yhteisen teknillisen aselajin ranskalaisen mallin mukaan, mutta ennen talvisotaa aselajit erotettiin toisitaan viestijoukkojen itsenäistymisen myötä.


title: Pioneeri

text: Pioneeri tarkoittaa ainakin seuraavia asioita:


title: Luettelo Suomen puolueista

text: Tämä on luettelo puolueista, jotka ovat vaikuttaneet Suomen politiikassa. Oikeusministeriö on vuodesta 1969 lähtien ylläpitänyt puoluerekisteriä, johon merkityllä yhdistyksellä on oikeus asettaa ehdokaslistoja kunta-, eduskunta- ja europarlamenttivaaleissa. Puolue määritellään voimassa olevan puoluelain mukaisesti puoluerekisteriin merkityksi rekisteröidyksi yhdistykseksi, jos se täyttää laissa edelletyt vähimmäisvaatimukset.


title: Luettelo Suomen puolueista

text: Eduskunnan suurin puolue on eduskuntavaalien 2015 jälkeen poliittiseen keskustaan lukeutuva Suomen Keskusta.


title: Luettelo Suomen puolueista

text: Lähde


title: Luettelo Suomen puolueista

text: Ahvenanmaan suurin puolue maakuntapäivillä on Ahvenanmaan keskusta.


title: Luettelo Suomen puolueista

text: Puolueista (ja ehdokkaista) on tehty paljon tilastollisia tutkimuksia, joissa niitä vertaillaan esimerkiksi perinteisillä vasemmisto-oikeisto-akselilla tai esimerkiksi liberalismi-konservatismi-akselilla. Eräs vertailukeino on ollut tutkia vaalikoneisiin syötettyjä tietoja.


title: Pääoma (Marx)

text: Pääoma: poliittisen taloustieteen arvostelua ("Das Kapital: Kritik der politischen Ökonomie") on Karl Marxin kirjoittama laaja talouden teoriaa käsittelevä teos. Se on kapitalismin sekä sen taloudellisten toimintojen ja teorioiden kriittinen analyysi. Kirjalla on ollut paljon paitsi tieteellistä myös yhteiskunnallista merkitystä. Teoksen ensimmäinen osa julkaistiin vuonna 1867. Toinen ja kolmas osa ilmestyivät postuumisti Friedrich Engelsin toimittamina vuosina 1885 ja 1894. Viimeisen osan toimitti Karl Kautsky vuonna 1904. Toisin kuin kolmea ensimmäistä osaa, sitä ei ole suomennettu.


title: Pääoma (Marx)

text: Suomeksi "Pääoman" ensimmäinen osa ilmestyi vuosina 1913–1918 O. W. Louhivuoren kääntämänä, toinen osa vuonna 1950 Mauri Ryömän kääntämänä ja kolmas osa vuonna 1976 Antero Tiusasen kääntämänä.


title: Anna Karenina

text: Anna Karenina on venäläisen kirjailijan Leo Tolstoin romaani, joka julkaistiin osissa vuosina 1875–1877. Kirja kertoo kahdesta romanssista: ensinnäkin Anna Kareninan ja kreivi Vronskin traagisen lemmentarinan ja toiseksi Konstantin Levinin ja Kitty Štšerbatskajan onnellisemman tarinan. Teemana voidaan nähdä juuri ne kaksi Platonin määrittelemää rakkauden muotoa, joihin Levin jo alun keskustelussa Oblonskin kanssa viittaa. Kirja sijoittuu Pietarin ylhäisiin seurapiireihin, ja rivien välistä voidaan lukea yläluokan valheelliseen elämään kohdistuvaa arvostelua. Kirjan pohjalta on tehty toistakymmentä elokuvaa tai televisiosarjaa sekä teatteri-, ooppera- ja balettisovituksia.Tarinan alkaessa Anna Karenina saapuu vierailulle veljensä luokse, joka on riitaantunut vaimonsa kanssa uskottomuudestaan. Moskovaan ovat saapuneet samaan aikaan myös Konstantin Dmitrijevitš Levin ja kreivi Aleksei Kirillovitš Vronski. Vronski on osoittanut paljon huomiota Dollyn siskolle Kittylle, joka olettaa hänen tanssivan kanssaan tulevissa tanssiaisissa. Levinin kosiessa Kittyä tämä kieltäytyy, koska uskoo Vronskin rakastuneen häneen.


title: Anna Karenina

text:
Tanssiaisissa Vronski tanssii Annan kanssa eikä huomaakaan Kittyä. Kittyn sydän murtuu, kun hän ymmärtää, ettei Vronski olekaan rakastunut häneen. Naimisissa oleva Anna järkyttyy Vronskilta saamastaan huomiosta ja päättää palata heti Pietariin. Vronski matkustaa samalla junalla ja tunnustaa rakastavansa Annaa. Anna kieltäytyy uskomasta Vronskia, mutta on syvästi liikuttunut.
Anna palaa miehensä Aleksei Aleksandrovitš Kareninin ja poikansa luokse Pietariin. Karenin varoittaa Annaa kiinnittämästä turhan paljon Vronskin huomiota itseensä. Karenin on huolissaan Annaa koskevista juoruista, vaikka uskookin Annan olevan hänelle uskollinen. Annan mennessä ratsastuskilpailuihin miehensä kanssa Karenin huomaa vaimonsa ilmeen Vronskin hevosen kaatuessa. Karenin kertoo Annalle tämän reaktion olevan sopimaton. Tunnontuskissaan Anna tunnustaa suhteensa miehelleen, jolloin Karenin pyytää häntä lopettamaan suhteen. Sitä Anna ei kuitenkaan halua tehdä.


title: Anna Karenina

text: Maatilalleen palannut Levin päättää jälleen vierailla kaupungissa Dollyn luona ja ymmärtää miksi Kitty torjui hänet. Puhuttuaan Dollyn kanssa hän päättää unohtaa Kittyn. Nähdessään tämän silmäykseltä hän ymmärtää rakastavansa Kittyä yhä ja päättää kosia tätä jälleen. Kitty suostuu ja pian he avioituvat ja aloittavat yhteisen elämän Levinin maatilalla.


title: Anna Karenina

text: Karenin ei halua avioeroa ja uhkaa, ettei Anna saa ikinä enää nähdä poikaansa, ellei katkaise suhdettaan Vronskiin. Anna kuitenkin jatkaa suhdettaan Vronskiin. Karenin kokee tilanteen sietämättömänä ja ottaa yhteyttä lakimieheen, jolle antaa vaimonsa kirjeitä todisteena Annan uskottomuudesta. Annan veli kuitenkin vastustaa Kareninin tekoa ja pyytää häntä puhumaan ensin Dollylle. Dolly ei onnistu kääntämään Kareninin päätä, mutta Karenin muuttaa suunnitelmiaan kuullessaan, että Anna on melkein kuolemaisillaan vaikeaan synnytykseen. Anna pyytää mieheltään synninpäästöä ja Karenin antaa anteeksi Annalle ja Vronskille. Anna synnyttää tyttären ja lopulta toipuu. Vaikka Karenin on antanut Annalle anteeksi, Anna ei enää halua asua hänen kanssaan ja lähtee Vronskin kanssa matkustelemaan Eurooppaan.


title: Anna Karenina

text: Levin saa tietää, että hänen veljensä Nikolai on sairas, ja päättää lähteä hänen tuekseen. Kitty haluaa tulla mukaan, mitä Levin aluksi yrittää estellä. Hän ei halua Kittyn olevan tekemisissä veljensä kaltaisten ihmisten kanssa, mutta Kitty vakuuttaa hänet. Kittystä on suuri apu Levinin veljen hoidossa, mutta Kittyn terveydentila alkaa yllättäen huonota ja matkan lopussa Nikolain lääkäri kertoo Kittyn olevan raskaana.


title: Anna Karenina

text: Euroopassa Anna ja Vronski yrittävät luoda uusia suhteita. Anna on tyytyväinen elämäänsä Vronskin kanssa, kun taas Vronski tuntee olonsa ikäväksi ilman ystäviään. Kyllästyneisyys tarttuu Annaan ja he päättävät palata Venäjälle. Pietarissa Vronski löytää uusia ystäviä, kun taas Anna ei enää ystävysty kenenkään kanssa. Pikku hiljaa Anna alkaa epäillä ettei Vronski enää rakasta häntä. Dolly vierailee Annan luona ja huomaa, että suhde Vronskin kanssa ei olekaan niin onnellinen. Vronski vaatii, että Anna jättää miehensä lopullisesti ja nai Vronskin. Anna ajautuu riitoihin kälynsä kanssa ja alkaa epäillä rakastajansa uskollisuutta. Samoihin aikoihin Kitty synnyttää poikavauvan ja vaimonsa puolesta kuollakseen pelännyt Levin on riemuissaan, kun sekä vauva että äiti selviävät.


title: Anna Karenina

text: Anna, joka on tottunut olemaan ihailun kohteena, ei ymmärrä miksei hän enää viehätä Vronskia. Annan jatkuva mustasukkaisuus ja katkeruus johtavat riitoihin Vronskin kanssa. Samanaikaisesti Lidia Ivanovna pyytää Kareninia viivästyttämään avioeropäätöstä. Annan turhautuneisuus kasvaa ja hän uskoo suhteensa Vronskiin olevan ohitse. Anna lähtee rakastajansa luota ja päätyy juna-asemalle, jossa hän alkaa miettiä kuinka helppoa olisikaan päättää kaikki..."Anna Kareninasta" on tehty lukuisa elokuvia, televisiosarjoja, oopperoita, baletteja, näytelmiä ja musikaaleja.


title: Münchhausenin oireyhtymä

text: Münchhausenin oireyhtymä on psyykkinen sairaus, josta kärsivät teeskentelevät sairastavansa tauteja saadakseen huomiota ja hoitoa. Oireyhtymän nimi tulee paroni von Münchhausenista, joka esiintyy kirjallisuudessa tarinansepittäjänä. Münchhausenin oireyhtymän ICD-10-mukainen luokituskoodi on F68.1.


title: Münchhausenin oireyhtymä

text: Taudista kärsivä saattaa teeskennellä jonkin sairauden oireita ja/tai aiheuttaa itse vammoja tai oireita. Sairaala- tai lääkärihoitoon pääsy tuottaa potilaalle mielihyvää mutta on ongelmallista hoitajille; saattaa kestää pitkäänkin ennen kuin potilaan todetaan olevan terve.


title: Münchhausenin oireyhtymä

text: Myös välillisiä Münchhausenin oireyhtymiä (ns. "Münchhausen syndrome by proxy") tavataan. Näissä tapauksissa holhoavassa asemassa oleva väittää holhokkinsa, esimerkiksi äiti lapsensa, olevan sairas ja oireilevan tai vastaavasti aiheuttaa tälle vammoja itse. Näin esimerkiksi äiti yrittää saada lohtua ja ymmärrystä muilta asettumalla "kärsivän vanhemman" osaan. Ilmiön kuvasi brittiläinen lastenlääkäri Roy Meadow vuonna 1977.


title: Münchhausenin oireyhtymä

text: Vaikka potilas hakeutuu mielellään hoitoon keksimistään sairauksista, hän on tyypillisesti haluton hoitamaan Münchhausenin oireyhtymää itseään. Tarkoituksellista psykoosin "tuottamista" itselleen nimitetään Ganserin oireyhtymäksi.


title: Münchhausenin oireyhtymä

text: Münchhausenin oireyhtymän käsitteen keksi englantilainen lääkäri Richard Asher, joka toimi psykiatrisen vastaanotto-osaston lääkärinä. Hän kuvaili vuonna 1951 julkaistussa artikkelissaan potilaita, jotka vaelsivat sairaalasta toiseen kertoen keksittyjä sairaushistorioita ja oireita, joista osa saattoi olla itse aiheutettuja. Potilaille oli tyypillisesti tehty lukuisia leikkauksia ja muita toimenpiteitä. Asher nimesi oireyhtymän kuuluisan tarinankertojan paroni Karl Friedrich Hieronymus von Münchhausenin (1720-1797) mukaan. Ensimmäinen suomalainen artikkeli aiheesta julkaistiin "Duodecim"-lehdessä vuonna 1963.


title: Larharyhmä

text: Larharyhmä on suomalainen, vuodesta 1997 toiminut humoristinen punk- ja metalliyhtye, joka parodioi nykyajan pop-ilmiöitä. Esimerkiksi Tiktak -coverin ”Lopeta” musiikkivideossa parodioidaan Daruden ”Sandstorm” -musiikkivideota, jossa jahtaaja ampuu värikuula-aseilla.


title: Snuppy

text: Snuppy (Seoul National University puppy) on maailman ensimmäinen kloonattu koira. Rodultaan se on afgaaninvinttikoira, mutta sen kantanut emo oli labradorinnoutaja. Eteläkorealaiset tutkijat ilmoittivat kloonauksen onnistumisesta elokuussa 2005.


title: Snuppy

text: Kloonikoiran identtisyys vanhempansa kanssa varmistettiin geenitutkimuksella. Koe tehtiin Seoulissa samassa yliopistossa, jossa on aiemmin tehty kohuttuja ihmisen kloonialkioita.


title: Snuppy

text: Koiran kloonaamista on yritetty useita kertoja aikaisemminkin, mutta korealaisten yritys oli ensimmäinen terveen koiranpennun syntymään asti johtanut. Helppoa kloonin aikaansaaminen ei ollut nytkään, sillä alkioita siirrettiin keinoemoihin 1095. Narttukoiria oli kaikkiaan 123, mutta siirretyistä munasoluista raskauteen johti vain kolme. Yksi raskaus päättyi keskenmenoon ja elävänä syntyi kaksi pentua. Molemmat olivat syntyessään terveitä, mutta myöhemmin toinen kärsi ensin hengitysongelmista ja kuoli vain 21 päivän ikäisenä keuhkokuumeeseen. Ruumiinavauksessa siinä ei havaittu mitään rakenteellista vikaa. Näin ollen kloonauksen tehokkuus oli vain 1,6%.


title: Snuppy

text: Klooni tehtiin ottamalla afgaanivinttikoirauroksen korvasta otetuista soluista tuma ja istuttamalla ne narttukoirasta otettuihin lähes kypsiin munasoluihin. Näistä oli ensin poistettu solujen alkuperäinen tuma. Yhdistelmäsoluja pidettiin vielä muutama tunti sopivissa oloissa ja seurattiin, että tuma todella asettui soluun toimivaksi osaksi. Vasta tällaiset solut istutettiin emokoirien kohtuun.


title: Snuppy

text: Vastaavalla tumansiirtotekniikalla on aiemmin kloonattu Dolly-lammas. Lisäksi on kloonattu hiiriä, lehmiä, vuohia, sikoja, kaneja, kissoja, muuli, hevonen ja rottia. Koira poikkeaa monista muista nisäkkäistä munasolujen valmistumisajan ja - paikan suhteen eikä toistaiseksi ole onnistuttu kehittämään keinoa kasvattaa kypsiä munasoluja laboratoriossa. Siksi korealaiskokeessa otettiin koiranaarailta liki kypsät munasolut huuhtomalla niiden munajohtimista.


title: Snuppy

text: Koiran kloonauksesta ei oikeastaan ole suoranaista hyötyä, mutta teknisenä suorituksena se on merkittävä. Harvinaisten lajien säilyttämiseen se periaatteessa soveltuu. Eri koirarotujen ominaisuuksien kehittymisen tutkimiseen siitä voidaan myös saada apua. Teknisten ongelmien vuoksi kloonatuista koirista ei ainakaan vielä saada apua esimerkiksi ihmisten sairauksien tutkimiseen; hiirten kloonaaminen ja kasvattaminen on helpompaa ja nopeampaa.


title: Teräsmies (vuoden 1978 elokuva)

text: Teräsmies () on yhdysvaltalainen vuonna 1978 valmistunut supersankarielokuva DC Comicsin julkaisemasta sarjakuvahahmosta Teräsmiehestä. Elokuva oli ensimmäinen Salkindien tuotantoyhtiön kolmesta Teräsmies-elokuvasta, ja pääroolia esitti tuolloin tuntematon näyttelijä Christopher Reeve. Elokuvan budjetti 55 miljoonaa dollaria (vuoden 1978 lukema, inflaatiota ei otettu huomioon) oli vuonna 1978 suurempi kuin esimerkiksi ensimmäisen Tähtien sota -elokuvan Uusi Toivo ("Star Wars: A New Hope"). Elokuva tuotti kansainvälisesti 300,2 miljoonaa dollaria (vuoden 1978 lukema).


title: Teräsmies (vuoden 1978 elokuva)

text: Elokuvaa kuvattiin Uudessa-Meksikossa, New Yorkissa, Kanadassa sekä Lontoossa. Elokuva sai neljä Oscar-ehdokkuutta, mm. parhaasta musiikista, äänestä ja elokuvaleikkauksesta sekä voitti erikoistehoste-Oscarin. Elokuvan musiikin sävelsi John Williams, ja erityisen tunnettuja teemoja ovat Teräsmiehen teema (Superman March) ja Planeetta Krypton (The Planet Krypton). Elokuvan ohjasi Richard Donner.


title: Teräsmies (vuoden 1978 elokuva)

text: Tiedemies Jor-El lähettää poikansa turvaan tuhoontuomitulta Krypton-planeetalta. Kal-El-niminen lapsi päätyy Maahan, jossa Kentin pariskunta kasvattaa hänet nimeten lapsen Clark Kentiksi. Adoptioisänsä kuoltua Clark/Kal päätyy pohjoisnavalla olevaan kryptonilaiseen linnakkeeseen, jossa saa tietää oikean isänsä hologrammilta synnyintarinansa. Hän muuttaa Metropolisiin ja aloittaa uransa supersankari Teräsmiehenä, käyttäen toisena henkilöllisyytenään lempeäkäytöksistä toimittajaa Clark Kentiä. Tapaa ensimmäisen kerran kollegansa Lois Lanen ja ihastuu tähän. Teräsmiehen täytyy myös estää tulevan arkkivihollisensa Lex Luthorin pirulliset suunnitelmat.


title: Ashley Cole

text: Ashley Cole (s. 20. joulukuuta 1980) on englantilainen jalkapalloilija. Hän pelaa puolustajana, lähes aina vasemmalla laidalla, LA Galaxyssa. Hän pelasi vuosina 2001–2014 yli sata ottelua Englannin maajoukkueessa.


title: Ashley Cole

text: Cole aloitti ammattilaisuransa Arsenalissa, jonka riveissä oli pelannut aiemmin juniorina. Ensiesiintymisensä edustusjoukkueessa hän teki marraskuussa 1999, Englannin liigacupin ottelussa Middlesbroughia vastaan, ja ensimmäisen valioliigaottelunsa hän pelasi toukokuussa 2000, jolloin Arsenal kohtasi kauden viimeisessä ottelussa Newcastle Unitedin. Ennen jälkimmäistä ottelua hän vietti keväällä 2000 kolme kuukautta lainapelaajana Crystal Palacessa.


title: Ashley Cole

text: Syksyllä 2000 Cole sai Sylvinhon, Arsenalin avauskokoonpanoon kuuluneen vasemman laitapuolustajan loukkaantumisen jälkeen näytönpaikkansa seuran avauskokoonpanossa. Hän käytti tilaisuutensa hyväkseen ja piti paikkansa avauskokoonpanossa myös Sylvinhon kuntoutumisen jälkeen. Sittemmin Cole kuului Arsenalin avainpelaajiin usean vuoden ajan. Hän voitti seurassa kaksi Valioliigan mestaruutta (2002 ja 2004) ja kolme FA Cupin mestaruutta (2002, 2003 ja 2005). Hänelle kertyi Arsenalin edustusjoukkueessa yhteensä 228 ottelua ja hän teki yhdeksän maalia.


title: Ashley Cole

text: Keväällä 2005 Cole aiheutti kohua tapaamalla pelaaja-agenttinsa kanssa Chelsean edustajia, vaikka hänen sopimustaan Arsenalin kanssa oli tuolloin jäljellä vielä kaksi ja puoli vuotta. Valioliiga antoi myöhemmin Colelle, Chelsean managerille José Mourinholle ja Chelsealle sakot liigan sääntöjen rikkomisesta. Syksyllä 2006 Colen siirtyminen Chelseaan lopulta toteutui. Arsenal sai vaihtokaupassa ranskalaispuolustaja William Gallas’n ja viisi miljoonaa puntaa rahaa.


title: Ashley Cole

text: Cole oli voittamassa Chelseassa Valioliigan mestaruutta vuonna 2010, FA Cupia vuosina 2007, 2009, 2010 ja 2012, Englannin liigacupia vuonna 2007 ja Mestarien liigaa vuonna 2012. Mestarien liigan loppuottelu Bayern Müncheniä vastaan päättyi rangaistuspotkukilpailuun, jossa Cole oli yksi yrityksissään onnistuneista. Heinäkuussa 2014, sopimuksensa Chelsean kanssa päätyttyä, Cole siirtyi kaksivuotisella sopimuksella italialaisseura AS Romaan. Sopimukseen sisältyy myös optio kolmannesta kaudesta.


title: Ashley Cole

text: Cole teki ensiesiintymisensä Englannin A-maajoukkueessa 28. maaliskuuta 2001 ottelussa Albaniaa vastaan. Hän pelasi kaikkiaan 107 maaottelua, viimeisen 5. maaliskuuta 2014 Tanskaa vastaan. Hän on toiseksi eniten otteluja Englannin joukkueessa pelannut puolustaja Bobby Mooren jälkeen. Heitä enemmän otteluja Englannin joukkueessa ovat pelanneet vain maalivahti Peter Shilton, hyökkääjä Wayne Rooney sekä keskikenttämiehet David Beckham ja Steven Gerrard. Cole ilmoitti maajoukkueuransa päättymisestä toukokuussa 2014 jäätyään jalkapallon MM-kisoihin 2014 valitun joukkueen ulkopuolelle.


title: Ashley Cole

text: Cole pelasi viisissä arvokisoissa, MM-kisoissa vuosina 2002, 2006 ja 2010 sekä EM-kisoissa vuosina 2004 ja 2012, kaikissa avauskokoonpanossa. Hän ohitti vuoden 2012 EM-kisoissa Peter Shiltonin ja David Beckhamin kautta aikain eniten jalkapallon arvokisaotteluja pelanneena englantilaisena.


title: Ashley Cole

text: Cole oli naimisissa Girls Aloud -yhtyeessä laulaneen Cheryl Colen (o.s. Tweedy) kanssa. He kihlautuivat vuonna 2005 ja avioituivat heinäkuussa 2006. Pari erosi vuonna 2010 Ashley Colen jäätyä lehdistön mukaan kiinni pettämisestä.


title: Teresa Stratas

text: Teresa Stratas OC (s. 26. toukokuuta 1938, Toronto) on kanadalainen dramaattinen sopraano. Debyytti oopperalavalla tapahtui 1959 Puccinin "La bohèmen" "Miminä". Muita tärkeitä rooleja hänen urallaan ovat olleet Verdin "La traviatan" "Violetta" sekä Straussin "Salomen" ja Bergin "Lulun" nimiroolit. Nämä kolme roolia hän on myös levyttänyt. Saavuttanut mainetta myös Kurt Weillin laulujen tulkitsijana sekä esiintymällä mm. Jennyn roolissa Metropolitan Ooperan Mahagonnyn Kaupungin-ooperassa (Weill/Brecht), jonka harjoituksissa hän tutustui 'alkuperäiseen' Jennyyn eli näyttelijä Lotte Lenyaan.Vuonna 1972 hänelle myönnettiin "Officer of the Order of Canada" -arvonimi.


title: Nagpur

text: Nagpur () on kaupunki Maharashtran osavaltiossa Intiassa. Vuonna 2011 Nagpurissa asui 2 497 777 asukasta. Kaupunki sijaitsee lähellä Intian maantieteellistä keskipistettä. Nagpur on tärkeä teollisuuskeskus (puuvilla-, paperi-, kemian teollisuutta sekä koneenrakennusta) ja liikenteen solmukohta. Nagpur on hiljaittain palkittu Intian puhtaimpana kaupunkina.


title: Maailman vahvin mies -kilpailu

text: Maailman vahvin mies -kilpailu on vuosittain järjestettävä voimamieskilpailu, jonka voittaja kruunataan "Maailman vahvimmaksi mieheksi". Kilpailu koostuu erilaisista voimaa vaativista lajeista, joista sijoitusten mukaan saatavia yhteispisteitä eniten kerännyt kilpailija on voittaja.


title: Maailman vahvin mies -kilpailu

text: Ensimmäisen kerran maailman vahvimman miehen tittelistä kilpailtiin vuonna 1977 ja kolmena ensimmäisenä vuonna kilpailupaikkana toimi Universal Studios Kaliforniassa. Alkuaikoina osanottajat olivat pääasiassa amerikkalaisia, mutta kun 1980-luvun alkupuolella alettiin kilpailuja järjestää Yhdysvaltain ulkopuolella, alkoi Pohjois-Euroopan maiden menestyskulku.


title: Maailman vahvin mies -kilpailu

text: Kilpailut järjestää International Federation of Strength Athletes (IFSA). Vuodesta 2001 lähtien on Vahvin mies -kilpailujen rinnalta järjestetty myös "Maailman vahvin nainen" -mittelö.


title: Lucknow

text: Lucknow (, ), myös Lakhnau, on Uttar Pradeshin osavaltion pääkaupunki Intiassa. Kaupungissa asui 2 185 927 ihmistä vuonna 2001. Lucknow on osavaltion toiseksi suurin kaupunki Kanpurin jälkeen.


title: Lucknow

text: Kaupunki perustettiin vuonna 1528 Baburin, mogulivaltakunnan perustajan, käskystä. Vuonna 1775 Lucknow'sta tehtiin Oudhin kuningaskunnan pääkaupunki.


title: Lucknow

text: Brittijoukot valtasivat kaupungin 1856. Vuotta myöhemmin sepoykapinassa residentin virka-asunnossa sijainnut varuskunta joutui kapinallisten piirittämäksi. La Martinieren yliopiston oppilaat auttoivat brittijoukkoja puolustamaan varuskuntaa.


title: Lucknow

text: Amausin lentoasema palvelee alueen lentoliikennettä. Lucknow'n metro on suunnitteilla.


title: Euforia

text: Euforia on kaikki muut tunteet ohittava hyvänolontunne. Se voi syntyä luonnollisesti tai lääkkeillä, alkoholilla tai muilla päihteillä aiheutettuna. Euforian vastakohta on dysforia.


title: Kathleen Battle

text: Kathleen Battle (s. 13. elokuuta 1948 Portsmouth, Ohio) on yhdysvaltalainen sopraano ja oopperalaulaja. Hän opiskeli musiikkia Cincinnatin yliopiston konservatoriossa, josta valmistui vuonna 1971. Debyyttinsä hän teki Spoleton festivaaleilla Thomas Schippersin johdolla. Battle on luonut menestyksekkään uran ja esiintynyt maailman tunnetuimmilla ooppera-areenoilla, kuten Metropolitanissa ja Salzburgin festivaaleilla. Hänen repertuaarinsa olennaisimpana osana on Bachin, Händelin, Mozartin, Rossinin ja Faurén musiikki. Hän on saanut viisi Grammy-palkintoa. Battlen ääni, vaikkakaan ei volyymiltaan suuri, on kuulas, kirkas ja ketterä – soinniltaan hieman metallinen ja yleisesti kauniina pidetty.


title: Kathleen Battle

text: Battle sai vuonna 1994 lähtöpassit Metropolitan-oopperasta; syyksi ilmoitettiin epäammattimainen käytös. Jopa sopraanon entinen läheinen yhteistyökumppani, kapellimestari James Levine, kieltäytyi työskentelemästä hänen kanssaan.


title: Frigg (yhtye)

text: Frigg on suomalainen uutta pelimannimusiikkia soittava kansanmusiikkiyhtye. Frigg yhdistelee musiikissaan pohjoismaista perinnettä ja Americanaa omaperäisellä tavalla, jota kuvaamaan maailmanmusiikkimedia on kehittänyt termin "nordgrass" viitaten yhtyeen bluegrass-vaikutteisiin. Alun perin suomalais-norjalaisena aloittanut yhtye on muuttunut kokonaan suomalaiseksi, mutta pohjoismaiset piirteet ovat edelleen vahvat. Friggin seitsenhenkisen kokoonpanon instrumentteihin kuuluvat neljän viulun lisäksi kitara, cittern, mandoliini sekä kontrabasso.


title: Frigg (yhtye)

text: Frigg on esiintynyt ahkerasti ympäri maailmaa yli kymmenen vuoden ajan. Lukuisten Euroopan maiden lisäksi kiertueet ovat vieneet yhtyeen Pohjois-Amerikkaan, Australiaan, Japaniin ja Malesiaan sekä maailman suurimmille kansanmusiikkifestivaaleille kuten Telluride Bluegrass Festival, Celtic Connections, Glatt und Verkehrt, WOMADelaide, Cambridge Folk Festival, Førde Festival sekä Rainforest World Music Festival. Television ja radion välityksellä Frigg on tavoittanut miljoonayleisöt esiintymisillään A Prairie Home Companion -liveradioshowssa Minneapolisissa sekä NHK World Japan -kanavan El Mundo -ohjelmassa.


title: Frigg (yhtye)

text: Frigg on julkaissut olemassaolonsa aikana kahdeksan levyä. Vuonna 2012 julkaistu Polka V valittiin Suomessa vuoden kansanmusiikkilevyksi sekä Teosto -palkintoehdokkaaksi. Merkittävimmistä maailmanmusiikkijulkaisuista Songlines on nostanut yhtyeen levyistä kaksi “Top of the World” -listalleen, minkä lisäksi fRoots, SingOut! sekä Rhythms ovat noteeranneet yhtyeen useaan kertaan näkyvillä artikkeleilla ja ylistävillä levyarvioilla. Kahdeksas levy, Frost on Fiddles, julkaistiin kesällä 2017.


title: Frigg (yhtye)

text: 7.11.2017 Suomen ensimmäisessä Etnogaalassa Frigg voitti Music Finlandin jakaman Vuoden Kansainvälistyjä -palkinnon.


title: Salzburger Festspiele

text: Salzburger Festspiele eli "Salzburgin musiikkijuhlat" tai "festivaalit" järjestetään vuosittain Wolfgang Amadeus Mozartin synnyinkaupungissa, Itävallan Salzburgissa heinä-elokuussa. Festivaalit perustettiin vuonna 1877, lopetettiin vuonna 1910 ja käynnistettiin ensimmäisen maailmansodan päätyttyä uudestaan vuonna 1918. Uuden alun puuhamiehinä olivat Hugo von Hofmannsthal, Richard Strauss, teatteriohjaaja-näyttelijä Max Reinhardt ja kapellimestari Franz Schalk. Toisen maailmansodan puhjettua musiikkijuhlat pantiin tauolle, mutta ne aloitettiin uudelleen vuonna 1946.


title: Salzburger Festspiele

text: Suosituilla festivaaleilla esitetään oopperan lisäksi myös kamarimusiikkia, muita konsertteja sekä näytelmiä.


title: Skeleton talviolympialaisissa 1928

text: Vuoden 1928 talviolympialaisissa Sveitsin Sankt Moritzissa kilpailtiin ensimmäistä kertaa olympialaisten historiassa skeletonissa eli mahakelkkailussa. Ratana toimi lajin syntypaikkana usein pidetty Cresta Run. Rata on pituudeltaan 1 210 metriä ja korkeuseroa on 157 metriä. Kilpailussa laskettiin kolme laskua, joiden yhteisajan perusteella sijoitus määräytyi.


title: Torronsuon kansallispuisto

text: Torronsuon kansallispuisto on Tammelan kunnassa Kanta-Hämeessä sijaitseva, pinta-alaltaan 30 neliökilometrin laajuinen kansallispuisto. Kansallispuisto perustettiin Tammelan Torronsuolle vuonna 1990. Sitä ennenkin lähes luonnontilainen suo oli määritelty suojelualueeksi.


title: Torronsuon kansallispuisto

text: Maastoltaan Torronsuo on tyypillistä keidas- eli kohosuota. Se on paksuturpeista ja keskiosa on selvästi reunoja korkeammalla. Torronsuon turvekerros on paksuimpia mitatuista soista Suomessa, paikoitellen jopa 12 metriä.


title: Torronsuon kansallispuisto

text: Lintu- ja hyönteislajistoltaan Torronsuo on arvokas. Suon alueella pesii satakunta lintulajia. Osa linnuista ja lentävistä hyönteisistä on lajeja, jotka tyypillisesti viihtyvät pohjoisemmilla alueilla, eikä niitä juuri tavata muualla eteläisessä Suomessa. Myös suon kasvilajisto on monipuolinen.


title: Torronsuon kansallispuisto

text: Kansallispuiston pysäköintialue ja toistaiseksi ainoa lähtöpiste on Kiljamon saarekkeessa, Forssasta Somerolle johtavan seututien 282 varrella Tammelan Torron kylän pohjoispuolella. Saarekkeella on Metsähallituksen rakentama 17 metriä korkea luontotorni, josta on hyvät näkymät koko suon yli.


title: Torronsuon kansallispuisto

text: Torronsuon kansallispustossa on yhden ja kymmenen kilometrin pituiset pitkospuureitit. Pitkospuureittien lisäksi suolla on talvisin hiihtolatuja.


title: Torronsuon kansallispuisto

text: Kiljamon saareketta kiertävältä noin kilometrin mittaiselta pitkospuureitiltä haarautuu kymmenen kilometrin reitti. Molemmat reitit kulkevat Kiljamon tornin kautta. Kierrettäessä kymmenen kilometrin reittiä myötäpäivään ensimmäisenä tulee vastaan luontotorni. Tornin jälkeen kilometrin reitti haarautuu takaisin pysäköintialueelle. Pidempi reitti kulkee Niittylänsaarien kautta Härksaareen, jossa on vanha kvartsilouhos. Louhoksen jälkeen saavutaan suon eteläosassa olevalle Idänpäänkalliolle, jolla on myös luontotorni. Tämä torni on rakennettu vuonna 1997 pitkälti talkoovoimin yksityismaalle. Sitä huoltaa Torron kylätoimikunta. Tornin jälkeen reitti kulkee Torron kylän läpi ja kulkee lopun matkaa seututien 282 vartta pysäköintialueelle.


title: The Hives

text: The Hives on garage- ja punkrockyhtye Fagerstasta, Ruotsista. Yhtye tuli suosituksi 2000-luvun alussa, garagerockin suosion kasvaessa, punkvaikutteisella garagerockilla. Läpimurtonsa he tekivät "Your New Favourite Band" -kokoelma-albumillaan, jossa oli heidän vanhoja kappaleitaan, kuten ”Hate to Say I Told You So”. The Hives tunnetaan humoristisesta itsensä kehuskelusta. He kaikki esiintyvät samanlaisissa smokeissa, jotka vaihtuvat aina uuden albumin jälkeen, mutta ovat aina mustavalkoisia.


title: The Hives

text: The Hivesin kaikkien kappaleiden sanoittajaksi on merkitty ”Randy Fitzsimmons”. Bandi pitää Fitzsimmonsia yhtyeen kuudentena jäsenenä, joka löysi yhtyeen, kirjoittaa heidän kappaleensa ja manageroi heitä. "NME"-popmusiikkilehti on kuitenkin kertonut, että Randy Fitzsimmons on Nicholaus Arsonin rekisteröity salanimi. Tämä on saanut monet uskomaan, että Fitzsimmons on myytti ja kappaleet on sanoittanut Arson itse. Arson ja muut yhtyeen jäsenet kuitenkin kieltävät tämän. "Tyrannosaurus Hives" -albumin takakannessa on ylimääräinen jalkapari, joka ilmeisesti kuuluu Fitzsimmonsille.


title: The Hives

text: The Hivesin lavaesiintyminen äänestettiin "Spin"-lehdessä rockin kahdeksanneksi parhaimmaksi. Bändin laulaja Pelle Almqvist ja hänen kitaristiveljensä Nicholaus Arson hoitavat esiintymisen, kun muut jäsenet keskittyvät enemmän musiikkipuoleen. Pelle tunnetaan yleisösurffauksesta, saksipotkuista sekä vahvistimilla kiipeilystä.


title: Cypress Hill

text: Cypress Hill on yhdysvaltalainen rap-yhtye, joka perustettiin vuonna 1987. Yhtyeen levyjä on myyty yli 20 miljoonaa kappaletta ympäri maailmaa. Yhtyeen keulahahmo, B-Real, on nykyään myös soolouralla.


title: Cypress Hill

text: Yhtyeen kolme alkuperäistä jäsentä aloittivat yhtyeen nimeltä DVX Senn Dogin veljen, Mellow Man Acen kanssa vuonna 1986. Vuonna 1988 Mellow Man Ace lähti yhtyeestä ja muut jäsenet päättivät muuttaa nimensä "Cypress Hilliksi" (heidän naapurustonsa läpi menevän kadun nimi). He esiintyivät pääasiassa latino-yleisölle Los Angelesissa ja nauhoittivat aikaisia versioita biiseistään, kuten "Phuncky Feel One" sekä "Trigga Happy Nigga". 1991 he solmivat sopimuksen Philadelphian Ruffhouse-levy-yhtiön kanssa, jakelu tapahtui Columbia Recordsin kautta.


title: Cypress Hill

text: Heidän ensimmäinen albuminsa "Cypress Hill" julkaistiin vuoden 1991 elokuussa. Singlen "How I Could Just Kill A Man" B-puolella ollut "Phuncky Feel One" sai monen radioaseman huomion. Tämä single sekä mm. kaksikielinen kappale "Latin Lingo" ja täysin espanjankielinen "Tres Equis" auttoivat debyyttialbumin myymään kaksi miljoonaa kappaletta. Samaan aikaan DJ Muggs työsti House of Painin ensimmäistä albumia, jonka jälkeen teki töitä Beastie Boysin ja Funkdoobiestin kanssa. Cypress Hill esiintyi ensimmäisen kerran Lollapaloozassa sivulavalla vuonna 1992.


title: Cypress Hill

text: "Black Sunday", yhtyeen toinen albumi, debytoi Billboard 200 -listalla vuonna 1993. "Insane In The Brain" oli hitti, ja levy myi tupla-platinaa Yhdysvalloissa, tarkalleen 3,25 miljoonaa kappaletta.


title: Cypress Hill

text: Cypress Hillille annettiin porttikielto Saturday Night Liveen, kun Muggs poltti marihuanaa ja yhtye rikkoi soittimensa soittaessaan toista singleä "I Ain't Goin' Out Like That". Yhtye teki kiertuetta "Soul Assassins"ia House of Painin ja Funkdoobiestin ollessa lämmittelyesiintyjinä. Tämän jälkeen alkoi toinen kiertue Rage Against the Machinen ja Seven Year Bitchin kanssa. Vuonna 1993 yhtyeen kaksi kappaletta oli Judgement Night -elokuvan soundtrackilla.


title: Cypress Hill

text: Vuonna 1994 yhtye soitti Woodstockin festivaaleilla. Nyt mukana oli myös uusi jäsen, Eric Bobo, joka oli ennen tehnyt töitä Beastie Boysin kanssa. Bobo on tunnetun salsa-muusikon, Willie Bobon, poika. Rolling Stone -lehti nimesi yhtyeen parhaaksi rap-yhtyeeksi. Cypress Hill esiintyi myös The Simpsons -TV-sarjassa, jossa Homer on Lollapaloozan tapaisella kiertueella.


title: Cypress Hill

text: Heidän kolmas albuminsa, "III - Temples of Boom", julkaistiin vuonna 1995 ja myi 1,5 miljoonaa kappaletta sekä oli kolmas Billboard 200 -listalla, vaikkei levyllä ollutkaan yhtään hittisingleä.


title: Cypress Hill

text: Sen Dog piti taukoa yhtyeestä, kun hän aloitti punk-rap-yhtye SX-10:n. Samaan aikaan, 1996, Cypress Hill aloitti ensimmäisen Smokin' Grooves -kiertueensa, jossa oli mukana myös Ziggy Marley, The Fugees, Busta Rhymes sekä A Tribe Called Quest. Yhtye myös julkaisi yhdeksän kappaleen EP:n, Unreleased And Revamped, jolla oli harvinaisia versioita heidän kappaleistaan.


title: Cypress Hill

text: Vuonna 1997 yhtyeen jäsenet keskittyivät omiin soolouriinsa. Muggs julkaisi levyn "Muggs Presents ... The Soul Assassins", jolla vieraili mm. Wu-Tang Clanin jäseniä, Dr. Dre, KRS-One, Wyclef Jean ja Mobb Deep. B-Real teki kappaleen "Hit 'Em High" Space Jamin soundtrackille Busta Rhymesin, Coolion, LL Cool J:n ja Method Manin kanssa. Hän myös vieraili Dr. Dre:n, Nasin sekä KRS-Onen kanssa kappaleella "East Coast Killer, West Coast Killer", Dr. Dre:n Aftermath-albumilla ja julkaisi myös Psycho Realmin kanssa albumin The Psycho Realm.


title: Cypress Hill

text: Cypress Hill julkaisi neljännen albuminsa, "IV:n", vuonna 1998. Levy myi kultaa Yhdysvalloissa, hittikappaleiden "Tequila Sunrisen" ja "Dr. Greenthumbin" ansiosta.


title: Cypress Hill

text: Vuonna 1999 Cypress Hill auttoi selkeästi aikuisille suunnatun PC-pelin n kanssa. Kolme heidän kappaletta IV-albumilta pääsikin itse peliin, ja B-Real teki joitain ääniä, joita pelissä kuultiin.


title: Cypress Hill

text: Samana vuonna yhtye myös julkaisi parhaat hittinsä espanjaksi. Levyn nimi oli "Los Grandes Éxitos En Español". Seuraavaksi Cypress Hill kokeili sekoittaa metallia ja rappia tupla-levyjulkaisullaan, "Skull & Bones", vuonna 2000. Ensimmäinen levy "Skull" oli täynnä rap-kappaleita, kun taas "Bones"-levy oli sekoitus metallia ja rappia. Albumi pääsi viiden parhaan joukkoon Billboard 200 -listalla ja kolmanneksi Kanadassa. Ensimmäinen single oli "(Rock) Superstar" rock-radioihin ja "(Rap) Superstar" rap-radioihin. Samana vuonna yhtye julkaisi myös ensimmäisen live-albuminsa, "Live At The Fillmore".


title: Cypress Hill

text: Cypress Hill jatkoi metal-rapin tekemistä seuraavalla levyllään, "Stoned Raiders", vuonna 2001. Sen myynti oli kuitenkin pettymys: albumi ei päässyt edes viidenkymmenen parhaan joukkoon Yhdysvalloissa.


title: Cypress Hill

text: Yhtye julkaisi "Till Death Do Us Part" vuonna 2004. Tämä levy toi esiin yhtyeen reggae-osan, varsinkin hittisinglellä "What's Your Number". Kyseisessä kappaleessa on Tim Armstrong Rancidista soittamassa kitaraa ja Rob Aston The Transplantsista taustalaulajana. Levyllä vierailee myös Damian Marley, Bob Marleyn poika, sekä Prodigy Mobb Deepistä.


title: Cypress Hill

text: 13. joulukuuta 2005 julkaistiin Cypress Hillin kokoelmalevy, "Greatest Hits From The Bong", joka oli heidän viimeinen julkaisunsa "Columbia Recordsin" alaisuudessa.


title: Cypress Hill

text: He solmivat sopimuksen "Priority Recordsin" kannsa ja julkaisivat "Rise Up" –albumin huhtikuussa 2010.


title: Cypress Hill

text: Vuonna 2016 julkaistaain albumi "Elephants on Acid".


title: Cypress Hill

text: "Pääartikkeli: Cypress Hillin diskografia"


title: Vieska

text: Vieska on tiettävästi tarkoittanut joessa olevaa matalaa kohtaa, jonka kautta mm. laumaeläimet, porot, sekä muut luonnonvaraiset eläimet ja laidunkarja ovat päässeet ylittämään joen. Kyseessä on ollut kahluupaikka, hiljaa virtaava joen kohta, josta pääsee kahlaamalla yli eikä virta kuitenkaan vie mukanaan.


title: Vieska

text: Suomessa Kalajokilaaksossa on ollut kaksi Kalajoen keskisyvyyttä matalampaa kohtaa nykyisten Alavieskan ja Ylivieskan kohdalla. Alavieska joen alajuoksulla lähempänä merta, Ylivieska vajaat 20 kilometriä Alavieskasta joen yläjuoksua kohti.


title: Tekijänoikeusjärjestö

text: Tekijänoikeusjärjestöt valvovat luovan työn tekijöille syntyviä tekijänoikeuksia tekijöiden puolesta. Saadakseen korvauksia näiltä järjestöiltä, tekijän on rekisteröidyttävä järjestöjen asiakkaaksi.


title: Tekijänoikeusjärjestö

text: Järjestöt keräävät erilaisia tekijänoikeuskorvauksia usein niin sanotun sopimuslisenssijärjestelmän kautta. Sen mukaan järjestö edustaa tekijöitä ja antaa luvan siten käyttää teoksia. Tyypillinen tilanne on kopiokoneisiin liittyvä tekijänoikeuskorvaus, jota maksetaan kaikista kopiokoneista yrityksissä ja yhteisöissä. Tällöin teoksen kopioijan ei tarvitse hankkia lupaa erikseen teoksen osien kopioimisesta (lupaa koko teoksen kopioimiseen ei näinkään ole) kaikilta tekijöiltä. Tarkoituksen on siis helpottaa teosten käyttöä mutta samalla taata tekijöille korvaus teoksen kopioinnista.


title: Tekijänoikeusjärjestö

text: Suomalaisia tekijänoikeusjärjestöjä:


title: Valkmusan kansallispuisto

text: Valkmusan kansallispuisto sijaitsee Pyhtään ja Kotkan alueilla. Kansallispuisto perustettiin vuonna 1996 ja sen pinta-ala on 17 neliökilometriä, josta metsiä alle kaksi neliökilometriä. Valkmusan kansallispuisto käsittää Etelä-Suomen oloissa poikkeuksellisen edustavaa suoluontoa. Suot ovat rannikon keidassoita. Alueelta on luokiteltu yli 30 erilaista soiden kasvupaikkatyyppiä. Soilla on myös arvokkaita metsäsaarekkeita ja reunametsiä.


title: Valkmusan kansallispuisto

text: Kansallispuisto käsittää kaksi erillistä aluetta. Länsiosassa oleva Munasuo on Suomen suurin ja arvokkain laakiokeidas. Itäosaan kuuluvat Valkmusa, Kananiemensuo, Lamminsuo ja Mustanjärvensuo, joka on hyvin kehittynyt kermikeidas. Kansallispuiston raja sivuaa pohjoisessa Kymijoen Hirvikoskenhaaraa. Itäosassa kansallispuistoon kuuluvien suoalueiden väliin jää osittain Pernoon Haukkavuoren ja Moronvuoren alue, joka on Suomen puolustusvoimien käytössä.


title: Valkmusan kansallispuisto

text: Kansallispuistossa on vain yksi merkitty reitti. Simonsaaren pysäköintipaikalta lähtee 2,5 kilometrin pituinen pitkostettu rengaslenkki, jonka varrella on lintutorni.


title: Valkmusan kansallispuisto

text: Kansallispuiston metsät ovat tuoreita mustikkatyypin kankaita ja kuivahkoja puolukkatyypin kankaita. Koillisosassa on koivuvaltaista metsää. Puusto on yleensä melko nuorta, koska alueella on tehty hakkuita vielä 1980-luvulla.


title: Valkmusan kansallispuisto

text: Kansallispuiston linnusto on monipuolinen. Lajistolle on ominaista runsas eteläinen lintulajisto, sekä toisaalta myös pohjoisten lajien, kuten riekon ja pohjansirkun esiintyminen. Alue on tärkeä lintujen muutonaikainen levähdysalue. Alueen perhoslajisto on erittäin edustava ja siihen kuuluu useita uhanalaisia lajeja. Kansallispuiston tunnuseläin on uhanalainen perhonen, rämekulmumittari.


title: Kleopatra (Aleksanteri Suuren sisar)

text: Kleopatra (356 eaa. – 308 eaa.) oli Makedonian kuninkaan Filippos II:n ja tämän vaimon Olympiaan tytär. Hän oli Aleksanteri Suuren sisar.


title: Kleopatra (Aleksanteri Suuren sisar)

text: Kleopatra meni naimisiin enonsa Epeiroksen kuninkaan Aleksanteri I:n kanssa vuonna 336 eaa. Filippos II murhattiin Kleopatran ja Aleksanterin häiden yhteydessä. Vuonna 330 eaa. Kleopatran aviomies sai surmansa, kun hän oli sotimassa Italiassa. Kun Kleopatran veli Aleksanteri Suuri kuoli 323 eaa. ilman selvää perillistä, Kleopatrasta tuli pian haluttu aviopuoliso Aleksanterin seuraajien eli diadokkien joukossa. Kleopatran mahdollisilla lapsilla olisi hyvät mahdollisuudet päästä Makedonian hallitsijoiksi.


title: Kleopatra (Aleksanteri Suuren sisar)

text: Leonnatos kosi Kleopatraa ensimmäisenä, ja hän väitti saaneensa Kleopatran suostumuksen. Leonnatos kuoli kuitenkin 322 eaa. Seuraavaksi yritti Kleopatraa saada vaimokseen Perdikkas. Perdikkaan vallan kasvaessa muut diadokit kuitenkin päättivät päästä eroon hänestä. Perdikkas kuoli ensimmäisen diadokkisodan aikana. Seuraavaksi Kassandros, Lysimakhos ja Antigonos yrittivät kosia Kleopatraa, mutta kenenkään tarjoukseen hän ei suostunut. Kleopatra pakeni lopulta Sardikseen, jossa hän eli Antigonoksen käskystä kotiarestissa.


title: Kleopatra (Aleksanteri Suuren sisar)

text: Vuonna 317 eaa. Kleopatran ja Aleksanterin pojasta Neoptolemoksesta tuli Epeiroksen kuningas, mutta hänet syrjäytettiin 313 eaa. Vuonna 308 eaa. Kleopatra yritti paeta Ptolemaios I:n luokse, mutta hänet saatiin kiinni. Sen jälkeen Antigonos teloitutti hänet.


title: The Ark

text: The Ark oli ruotsalainen glam rock -yhtye, jonka Lars ”Leari” Ljungberg, Mikael Jepson, Magnus Olsson, ja Ola Salo perustivat 1990-luvun alussa Rottnessa, Växjön lähellä. Vuonna 2007 julkaistulla albumilla "Prayer for the Weekend" jäseniä oli yhteensä kuusi.


title: The Ark

text: The Ark aloitti uransa vuonna 1991, mutta julkaisi ensimmäisen levytyksen, EP:n, vasta vuonna 1996. Siihen mennessä yksi perustajajäsenistä, Magnus Olsson, oli lähtenyt ja tilalle oli otettu Martin Rosengardten. Kitaristi Martin Axén liittyi mukaan EP:n julkaisun jälkeen, ja pian yhtye sai myös levytyssopimuksen. Tuolloin rumpali vaihtui jälleen, ja uusi jäsen oli Sylvester Schlegel. Ensimmäinen single, ”Let Your Body Decide”, julkaistiin vuoden 2000 alkupuolella, mutta läpimurto tapahtui kappaleella ”It Takes a Fool To Remain Sane” myöhemmin samana vuonna. Vuonna 2000 he myös kiersivät Skandinaviaa Kentin kanssa ja ovat sittemmin saavuttaneet suosiota Ruotsin lisäksi Suomessa, Saksassa ja Italiassa. Vuoden 2002 lopulla yhtye sai tavallista suurempaa huomiota singlevalinnallaan, sillä julkaisu ”Father of a Son” puhui selkein sanoin homoadoption puolesta. Keväällä 2006 The Darkness -yhtyeen Justin Hawkins päätti auttaa yhtyettä Britteinsaarten musiikkimarkkinoilla ottamalla heidät lämmittelijäksi kiertueelleen.


title: The Ark

text: Loppuvuodesta 2006 yhtye aloitti Yhdysvaltain kiertueen esiintymällä Ruotsin uuden suurlähetystön pihalla. Lähes koko kiertue jouduttiin kuitenkin perumaan sen jälkeen, kun Salo vitsaili yli lentäneen lentokoneen olevan matkalla Valkoiseen taloon. Sekä laulaja että suurlähettiläs Gunnar Lund pahoittelivat tapahtunutta lehdistön välityksellä, mutta eivät halunneet jatkaa kiertuetta mediakohun vuoksi. Talvella 2006–2007 yhtyeen kanssa kauan soittanut Jens Andersson otettiin sen kuudenneksi viralliseksi jäseneksi.


title: The Ark

text: Joulukuussa 2010 The Ark ilmoitti lopettavansa toimintansa ja tekevänsä viimeiset keikkansa vuoden 2011 aikana.


title: The Ark

text:
The Ark valittiin Ruotsin edustajaksi Eurovision laulukilpailuun 2007 Ola Salon sanoittamalla kappaleella ”The Worrying Kind”. Se sai Melodifestivalenin finaalissa korkeimmat pisteet sekä tuomareilta että katsojilta. Single nousi heti valinnan jälkeen listan viidenneksi Ruotsissa ja myöhemmin sen kärkeen. Huhtikuun lopulla yhtyeen levy-yhtiö ilmoitti sen saavuttaneen platinarajan yli
20 000 kappaleen myynnillään.


title: The Ark

text: Pohjoismainen media noteerasi yhtyeen osallistumisen laulukilpailuun poikkeuksellisen laajasti. Vaikka yhtyettä pidettiin muun muassa vedonlyöntitilastoissa yhtenä kilpailun suurimpina ennakkosuosikeista, ”The Worrying Kind” sijoittui Eurovision laulukilpailussa 18. sijalle. Iltapäivälehtien mukaan Ola Salo olisi hermostunut huonosta menestyksestä ja kutsunut tapahtumaa ”sontakilpailuksi”. Myöhemmin hän totesi, ettei paikka ollut oikea yhtyeen musiikin esittelyyn, mutta myönsi käyttäneensä sanaa kilpailun jälkeen. Ruotsalaismediassa kritisoitiin Yleisradion kuvaustekniikkaa ja teknisiä ongelmia, joita esiintymisen aikana ilmeni. "Expressen" kirjoitti, ettei yhtyeen häviö ollut enää mikään yllätys tylsän kuvatuotannon vuoksi. Ola Salo kertoi myös lehdelle, että tärkeitä osioita jäi pois esityksestä, koska kamerat jäivät paikoilleen, eikä keskeisessä osassa ollut hypnoosilevy lähtenyt pyörimään heti kun olisi pitänyt.


title: The Ark

text: The Ark esiintyi ensimmäistä kertaa Suomessa Kentin lämmittelijänä vuonna 2000. Provinssirockissa yhtye on esiintynyt vuosina 2002 ja 2006, Ankkarockissa 2005, 2007 ja 2010, Ruisrockissa 2005, 2007, 2008 ja 2010 sekä Rockoffissa 2005 ja 2007. Lisäksi The Ark on esiintynyt Helsingin Tavastialla useasti. Vuonna 2003 konsertti oli lähes loppuunmyyty ja keväällä 2007 kaikki kolme Tavastian esiintymistä myytiin loppuun. Joulukuussa 2005 yhtye kiersi Suomea esiintyen Tavastian lisäksi, Tampereella, Turussa, Vaasassa ja Oulussa. Loka-marraskuun vaihteessa 2007 yhtye kiersi Suomea minikiertueella, jolloin kierrettiin Tampereella, Turussa, Oulussa, Seinäjoella ja Helsingissä. Heinäkuussa 2011 yhtye esiintyi osana jäähyväiskiertuettaan Tampereella, Vaasassa ja Maarianhaminassa.


title: Ellen Johnson Sirleaf

text: Ellen Johnson Sirleaf (s. 29. lokakuuta 1938 Monrovia) on liberialainen poliitikko sekä maansa ja Afrikan ensimmäinen naispresidentti. Hän vannoi virkavalansa 16. tammikuuta 2006.


title: Ellen Johnson Sirleaf

text:
Sirleafin etninen tausta on monipuolinen: hänen isänsä kuuluu golaheimoon, äitinsä kruih-heimoon, ja äidinisä oli saksalainen.
Sirleaf opiskeli Harvardin yliopistossa 1969–1971 ja toimi talousministerinä jo William Tolbertin hallituksessa vuonna 1970. Ollessaan senaattivaaliehdokkaana vuonna 1985 hän vastusti sotilashallintoa, mikä johti kymmenen vuoden vankilatuomioon ja maanpakoon. Sirleaf palasi kotimaahansa vuonna 1997 Maailmanpankin edustajana.


title: Ellen Johnson Sirleaf

text: Vuonna 2002 valmistui Sirleafin ja Elisabeth Rehnin YK:n naisten kehitysrahastolle Unifemille laatima "Women, War and Peace" -raportti, joka käsitteli naisiin kohdistuvia vääryyksiä sota-alueilla ja rauhanprosessien aikana. Raportti sai kiitosta maailmanlaajuisesti.


title: Ellen Johnson Sirleaf

text: Sirleaf sai vuonna 2011 Nobelin rauhanpalkinnon yhdessä liberialaisen rauhanaktivisti Leymah Gboween ja jemeniläisen demokratia-aktivisti Tawakkul Karmanin kanssa.


title: Ellen Johnson Sirleaf

text:
Sirleaf pyrki toiselle kaudelle ja sai 11. lokakuuta 2011 järjestetyissä vaaleissa suurimman äänimäärän. Hänen kanssaan toiselle kierrokselle pääsi Winston Tubman. Prince Johnson jäi kolmanneksi ja asettui tukemaan Sirleafia.
Tubman piti vaalien ensimmäistä kierrosta vilpillisenä ja kehotti boikotoimaan 8. marraskuuta järjestettyä toista kierrosta. Vaalitarkkailijat pitivät vaaleja pääasiassa onnistuneina.


title: Ellen Johnson Sirleaf

text: Syksyllä 2012 Sirleaf vieraili ystävänsä Elisabeth Rehnin uudessa haastatteluohjelmassa "Elisabeth kohtaa", joka sai ensiesityksensä Yle Fem -kanavalla. Naiset keskustelivat muun muassa yhteisistä matkoistaan, naisten asemasta ja Afrikassa langetetuista vankilatuomioista.


title: Ellen Johnson Sirleaf

text: Sirleaf ei ole enää vuonna 2017 ehdokkaana lokakuun presidenttinvaaleissa.


title: Karlstad

text: Karlstad (äännetään: [kɑːɭsta]) on taajama Keski-Ruotsin Värmlannissa Vänernin pohjoisrannalla. Karlstad on Karlstadin kunnan keskustaajama, Värmlannin läänin pääkaupunki ja Karlstadin hiippakunnan keskuskaupunki. Vuodesta 1999 Karlstadissa on ollut myös yliopisto. Karlstad on Ruotsin 17. suurin taajama.


title: Karlstad

text: Karlstadin nimi oli aiemmin "Tingvalla", ja se on ollut tärkeä kauppapaikka jo viikinkiajalta lähtien. Vuonna 1584 kuningas Kaarle IX antoi paikkakunnalle kaupunkioikeudet ja kuninkaalta kaupunki sai myös nykyisen nimensä. Kaupunki sijaitsee Vänernin pohjoisrannalla Klarjoen suistossa, jossa Klarjoki jakautuu moneen haaraan ennen kuin se laskee Vänerniin. Värmlanti on tunnettu runoilijoiden maakuntana, ja monet heistä ovat vaikuttaneet Karlstadissa. Yksi arvostetuimmista on Gustaf Fröding. Karlstadin symboli on iloinen aurinko, joka tunnetaan "Karlstadin aurinkona" (ruots. "Sola i Karlstad").


title: Karlstad

text: Kaupunki sijaitsee Tukholman ja Oslon välisen rautatien ja E18-moottoritien varrella. Karlstad on Ruotsin toiseksi suurin sisämaasatama Västeråsin jälkeen, ja siellä sijaitsee Karlstadin kansainvälinen lentokenttä.


title: Karlstad

text: Historiansa aikana Karlstad on palanut neljä kertaa. Viimeisin palo oli vuonna 1865, jolloin vain Karlstadin tuomiokirkko ja muutama muu talo säästyivät.


title: Karlstad

text: Karlstadin jääkiekkoseura Färjestads BK pelaa Ruotsin pääsarjassa SHL:ssä. Seura on voittanut maan mestaruuden 9 kertaa. Karlstad on menestynyt myös jääpallossa, kaupungin jääpalloseuroista IF Boltic on voittanut Ruotsin mestaruuden 9 kertaa ja IF Göta kolme kertaa. Vuonna 2000 seurat yhdistyivät ja nykyisin seurojen perinteitä jatkaa BS BolticGöta.


title: Karlstad

text: Jalkapallossa kaupungin ykkösseura on Karlstad BK. Muita urheiluseuroja ovat mm. yleisurheiluseura IF Göta ja suunnistusseura OK Tyr.


title: Karlstad

text: Karlstad on myös Ruotsin MM-rallin keskuspaikka.


title: Parysatis

text: Parysatis (kuoli noin vuonna 323 eaa.) oli Persian kuninkaan Artakserkses III:n tytär, josta tuli vuonna 324 eaa. Aleksanteri Suuren kolmas vaimo Susassa tapahtuneissa häissä. Aleksanteri meni naimisiin myös Dareios III:n tyttären kanssa. Parysatis murhattiin luultavasti sen jälkeen, kun Aleksanteri oli kuollut vuonna 323 eaa. Murhan takana oli luultavasti Aleksanterin ensimmäinen vaimo Roksane.


title: COBOL

text: COBOL () on kaupallis-hallinnollisiin sovelluksiin tarkoitettu korkean tason ohjelmointikieli. Kielen kehitys aloitettiin Yhdysvaltain puolustusministeriön aloitteesta vuonna 1959.


title: COBOL

text: Cobol on todennäköisesti tietojenkäsittelyn historian merkittävin kaupallis-hallinnollisten järjestelmien ohjelmointikieli. Vanhoja Cobol-järjestelmiä on vielä 2010-luvun lopulla käytössä runsaasti muun muassa Suomessa, vaikka uusia ei enää tehdäkään.


title: COBOL

text: Cobolin piirteitä ovat sovellusten suunnittelun hankaluus ja huono tuki rakenteelliselle ohjelmoinnille. Kielioppi muistuttaa englantia. Kielelle ovat tyypillisiä pitkät muuttujanimet.


title: COBOL

text: Nykyään käytössä oleva versio on COBOL 2002.


title: COBOL

text: Cobol perustuu osittain lippueamiraali Grace Hopperin kehittämään Flow-Matic-kieleen. Cobolin kehitys aloitettiin vuonna 1959 ja ensimmäinen versio esiteltiin vuonna 1960.


title: COBOL

text: Cobolin valta-aika oli 1970–90-luvuilla.


title: COBOL

text: COBOL-ohjelman tyypillinen piirre on sen jakautuminen divisiooniin:


title: COBOL

text: Proseduurin käskyt on pyritty laatimaan niin lähelle käyttöenglantia kuin mahdollista. Jos ohjelman parametreiksi ja muuttujiksi vielä valitaan sopivia sanoja, tulee proseduurista mahdollisesti täysin yleiskielinen ja englantia hallitsevan maallikonkin luettava.


title: COBOL

text: "Hei maailma -ohjelma" COBOLilla:


title: IDE

text: IDE (), AT-IDE tai ATA-väylä on kiintolevyjen ja optisten asemien liittämiseen tarkoitettu liitäntäväylä. Se on ollut 1990-luvulta 2000-luvun puoleen väliin asti yleisin tapa liittää kiintolevy tai optinen asema mikrotietokoneeseen. IDE määrittelee sähköisen liitynnän ja komentoprotokollat joilla tieto saadaan liikkumaan mikrossa IDE-laitteelle talteen tai palauttaa sieltä käyttöä varten.


title: IDE

text: IDE kehitettiin korvaamaan vanhaa ST-506-kiintolevyliitäntää (MFM/RLL) ja siitä osittain johdettua ESDI-liitäntää eritoten nopeutta ja laajennettavuutta silmällä pitäen. Tarkoitus oli myös saada eri valmistajien laitteet käymään hyvin yhteen samaan kaapeliinkin kytkettynä, tosin esimerkiksi alkuaikoina kaikki yhdistelmät eivät toimineet. Esimerkiksi samaan kaapeliin kytkettynä DMA:ta tukeva ja tukematon levy eivät välttämättä tulleet toimeen ja joissain yhdistelmissä isäntä/orja -valinta oli pakotettava jumppereilla sen lisäksi että levyt saattoivat silti toimia vain tiettyyn liittimeen kytkettyinä. Kehityksen edetessä uudemmat ja vanhemmat levymallit toimivat myös eri nopeuksilla eivätkä aina pystyneet samaan kaapeliin kytkettyinä selvittämään "puheenvuoroja".


title: IDE

text: IDE-sovitin ei ole erityisen monimutkainen, sillä se toimii vain datapumppuna emolevyn ja kiintolevyn välillä, ja sen kytkentä on ptkälti johdettu ISA-laajennusväylän toiminnasta. Toisin kuin MFM/RLL-levyissä joissa ohjainkortti ja levy ovat toisilleen tehtyjä pareja ja ohjainkortti hallitsee suoraan levylle kirjoitettavaa ja sieltä luettavaa signaalia sekä lukupäiden liikkeitä, IDE-levy itse sisältää levypakan lukua ja kirjoitusta hallinnoivan elektroniikan sekä ilmoittaa kokonsa ja muut parametrit järjestelmälle. ESDI-tyyppinen liitäntäväylä sisälsi jo tämän ominaisuuden mutta käytti yhä MFM-levyjen kaapelointia ja liikennöintitapaa.


title: IDE

text: Eräs yleinen virhe IDE:n alkutaipaleella oli, että käyttäjä yritti "syväalustaa" levyn (Low Level Format) niin kuin MFM/RLL-levyjen kanssa usein tehtiin levyvirheiden ilmetessä. IDE ei virallisesti tue tätä toimintoa ja usein yritys johtikin kalliin levyn muuttumiseen tyystin käyttökelvottomaksi tai teki tehdashuollosta välttämättömän.


title: IDE

text: Eräs IDE:n ominaispiirre on se että dataa siirretään 16 bittiä rinnakkaisesti, kukin bitti omassa johtimessaan. Sen vuoksi SATA-organisaatio nimittää IDE-väylää PATA:ksi, jossa P tarkoittaa sanaa parallel, eli rinnakkainen. ATA tulee sanonnasta "AT Attachment", mikä luonnehtii IDE-väylän suoraa yhteyttä IBM® PC AT:n laajennuskorttiväylään. IDE-liitin on 39-napainen. Vanhemmissa mikroissa se oli usein 40-napainen, kaksirivinen piikkirima, ja silloin myös johtona oli 40-napainen lattakaapeli. Etenkin kannettavien mikrojen 2,5-tuuman levyiset IDE-levyt käyttävät 44-napaista johtoa, koska käyttöjännite levylle kulkee kätevästi samassa kaapelissa. Tavallinen IDE-levy on 3.5-tuumainen eli suunnilleen korppuaseman levyinen, ja jännitesyöttöliitin on erillinen ja tukeva nelinapainen, jossa kulkee viiden voltin syöttö levyn logiikkapiireille ja 12 voltin syöttö kiintolevyn taikka CD- tai DVD-aseman tehoa imevien moottoreiden käyttöön.


title: IDE

text: Tiedonsiirron nopeuttamisen mahdollistamiseksi ATA/66 -standardissa otettiin käyttöön 80-napainen ATA-kaapeli, jossa on runsaasti lisää maajohtimia, jotka auttavat pitämään korkeamman taajuuden signaalin häiriöttömänä.


title: IDE

text: Liitäntäväylään voi liittää kaksi laitetta kerrallaan, ja siinä suhteessa se muistuttaa vanhaa, 8-bittisessä IBM® PC-mikrotietokoneessakin käytettyä niin sanottua ST-506 kiintolevyliitäntää. Kun SATA-liitynnässä johdon päähän tulee vain yksi asema, SCSI-kaapeliin menee jopa kahdeksan laitetta.


title: IDE

text: IDE:ssa on ollut sen historian saatossa useita rajoituksia. Ensimmäinen versio tuki vain 2 Gt:n kiintolevyjä. ATA-1:ssa otettiin käyttöön 28-bittiset lohkonumero, jolla saa osoitettua 128 GB:n levyä.


title: IDE

text: Useissa BIOSeissa ja käyttöjärjestelmissä oli myös ongelmia yli 32 Gt:n levyjen käytössä. Jotta säilytettäisiin yhteensopivuus vanhojen laitteistojen kanssa, markkinoilla jäljellä olevat PATA-levyt voi yleensä jumppereilla rajoittaa näkymään esimerkiksi 2 Gt tai 32 Gt kokoisina. Loppu tila jää käyttämättä.


title: IDE

text: AT-IDE:n edeltäjä oli hyvin samankaltainen muttei täysin yteensopiva, 8 bittiä rinnakkain siirtävä XT-IDE (tunnetaan myös nimellä XTA), jonka sovitinkortti oli 8-bittinen ISA-väylän kortti. XT-IDE tuli markkinoille PC-XT -laitteiden (8086) yhteydessä. Joidenkin valmistajien emolevyillä oli integroituja XT-IDE -sovittimia, mutta 80286:n myötä markkinoille tulleissa PC-AT -laitteistoissa ja niiden seuraajissa integroitu sovitin oli harvinainen, kunnes alkoi jälleen yleistyä 90-luvun puolessavälissä. Sen sijaan laitteiston ostaja saattoi valita haluamansa kiintolevyohjaimen tyypin. Tarjolla oli edelleen MFM/RLL-tekniikkaan perustuvia ohjaimia ja levyjä, ja jopa joitain 80486 -laitteistoja toimitettiin tällä vanhan tyyppisellä kiintolevyohjaimella varustettuna vielä 16-bittisen AT-IDE -ohjaintyypin yleistyessä.


title: IDE

text: IDE-väyläsovittimia johdoksineen on käytetty myös ei-PC-yhteensopivissa alustoissa, joiden laajennusväylä (ja muu arkkitehtuuri) voi olla hyvinkin erilainen kuin PC:n ISA tai PCI.


title: IDE

text: Muun muassa Apple Macintosheissa IDE on korvannut SCSI:n ainakin kuluttajaluokan laitteistoissa, jotka muutenkin pohjaavat tätä nykyä PC-laitteistoalustaan.


title: IDE

text: Esimerkiksi Commodore valmisti Amiga 500-tietokoneen vasempaan päätyyn liitettäviä kiintolevyohjaimia XTA:n pohjalta saatuaan vanhentunutta tekniikkaa haltuunsa halvalla. Suositummaksi laajennukseksi päätyi kuitenkin Great Valley Productsin SCSI-pohjainen laite, johon pystyi liittämään 4 MiB muistia 8-bittisinä SIMM-moduleina sekä ainakin 2 GB kokoisia kiintolevyjä. Commodoren laite tuki korkeintaan 1 MiB muistin lisäystä 4-bittisinä DIP-piireinä ja tyypillisin levykoko oli 20 MB. Näppäimistöön koteloidussa Amiga-mallistossa AT-IDE tuli markkinoille vasta A600- ja A1200-malleissa, joissa oli paikka 2,5 tuuman levylle. Monet käyttäjät poistivat kiinnikkeen ja asensivat vapautuneeseen tilaan 3,5 tuuman levyn adapterikaapelin avulla.


Georgian sosialistinen neuvostotasavalta, lyhenteeltä Georgian SNT, suomessa yleensä Gruusian SNT, (, ) oli nykyisen Georgian käsittänyt neuvostotasavalta.


title: Georgian sosialistinen neuvostotasavalta

text: Sosialistinen neuvostotasavalta perustettiin 25. helmikuuta 1921, mutta 14 vuoden ajan 12. maaliskuuta 1922 – 5. joulukuuta 1936 se oli osa Transkaukasian sosialistista federatiivista neuvostotasavaltaa yhdessä Armenian SNT:n ja Azerbaidžanin SNT:n kanssa. Marraskuussa 1990 se nimettiin vielä ”Georgian tasavallaksi” puoleksi vuodeksi ennen Georgian itsenäistymistä.


text: Georgiasta käytettiin suomen kielessä nimitystä ”Gruusia” aina Neuvostoliiton hajoamiseen saakka.


title: Tutkain (lehti)

text: Tutkain on Helsingin yliopiston valtiotieteellisen tiedekunnan opiskelijoiden toimittama lehti, joka on ilmestynyt vuodesta 1964 alkaen. Vuosien 1969–1970 Tutkain oli yhtenä tärkeänä tekijänä raivaamassa tietä kohti valtiotieteiden opiskelijoiden suuntautumista kohti uusvasemmistolaisuutta ja työväenliikkeen eri suuntauksia. Tutkain on puoluepoliittisesti sitoutumaton julkaisu.


title: Tutkain (lehti)

text: Nykyisellään neljä kertaa vuodessa ilmestyvä Tutkain tavoittaa noin 3 000 20–30-vuotiasta akateemista nuorta sekä tutkijoita, toimittajia ja kansanedustajia. Pelkästään 2000-luvulla se on palkittu lukuisia kertoja HYY:n parhaana järjestölehtenä (mm. vuosina 2002, 2003, 2005, 2012 ja 2017).


title: Tutkain (lehti)

text: Tutkainta julkaisee HY:n valtiotieteellisen tiedekunnan opiskelijajärjestö Kannunvalajat ry.


title: Tutkain (lehti)

text: Vuosien saatossa Tutkaimen päätoimittajina ovat toimineet:


title: Samuel Colt

text: Samuel Colt (19. heinäkuuta 1814 − 10. tammikuuta 1862) oli Colt-revolverin keksijä ja vuonna 1847 perustetun "Colt's Patent Firearms Manufacturing Company" -yhtiön (nykyisin Colt's Manufacturing Company (CMC)) perustaja.


title: Samuel Colt

text: Colt syntyi Hartfordissa Connecticutissa. Hänen isänsä omisti tekstiilitehtaan, jossa työskennellessään Colt oppi teknisiä taitoja. Hän halusi kuitenkin merille ja pestautui matkalle Intiaan. Väitetään, että Colt olisi keksinyt revolverin rullan lukitusmekanismin periaatteen laivan ruorin lukitusmekanismista. Colt sai keksinnölleen patentin Euroopassa vuonna 1835 ja Yhdysvalloissa vuotta myöhemmin. On myös mahdollista että hän kehitteli ensimmäiset versiot liukuhihnasta jonka kehityksen Henry Ford vei loppuun.


title: Åselen kunta

text: Åselen kunta () on Västerbottenin läänissä sijaitseva Ruotsin kunta. Maakuntajaossa se kuuluu Lappiin. Kunnan keskustaajama on Åsele.


title: Åselen kunta

text: Kunnan maapinta-ala on 4 223,52 neliökilometriä (1.1.2016) ja asukasluku 2 832 henkeä (31.12.2015).


title: Åselen kunta

text: Åselen kunnassa sijaitsee Björnlandetin kansallispuisto (11,3 km²) ja Fredrikaan aiotaan rakentaa Euroopan suurin buddhalainen temppeli.